title: Neuvostoliiton 54. vuoristodivisioona

text:
Talvisodan ensimmäisenä päivänä 30. marraskuuta 1939 54. vuoristodivisioona hyökkäsi Neuvostoliiton ja Suomen välisen rajan yli. Divisioona oli ennen hyökkäystään joutunut
luovuttamaan yhden vuoristojalkaväkirykmentin Suomussalmen suuntaan 163. divisioonalle ja saanut tilalle 529. jalkaväkirykmentin (JR 529), joka taisteli pääosin erillään etelämpänä Nurmeksen suunnalla. Divisioonaa pidettiin
parhaimpana 9. armeijan divisioonana, joka soveltui talviolosuhteisiin. Sen alaisuuteen kuuluivat Kuhmon alueella myös 337. vuoristojalkaväkirykmentti (JR 337), 118. vuoristojalkaväkirykmentti (JR 118) sekä kaksi erillistä pataljoonaa, joista toinen oli 44. divisioonanasta (II/JR 305) ja toinen Nurmeksen suunnalla toimineesta 529. jalkaväkirykmentistä (III/JR 529). Armeijakunnankomentaja Vasili Tsuikov antoi 22. tammikuuta 1940 taistelukäskyn, jonka mukaan 54. vuoristodivisioonan oli 23. tammikuuta hyökkäämällä tuhottava Luelahden alueen suomalaisjoukot. Divisioonan komentaja prikaatinkomentaja Gusevski ilmoitti, ettei Luelahden alueella ollut suomalaisia joukkoja.
Raatteentien taistelun jälkeen eversti Siilasvuon joukkoja siirrettiin Kuhmon rintamalle taistelemaan 54. vuoristodivisioonaa vastaan. Siilasvuon 9. divisioonan joukot kävivät kiivaita taisteluja divisioonaa vastaan, joka talvisodan lopulla muuttui mottitaisteluiksi. Mottitaistelut kestivät talvisodan loppuun saakka. Talvisodan viimeisimmät taistelut Kuhmossa käytiin Luelahden alueella. Luelahden mottitaistelut alkoivat 25. helmikuuta ja päättyivät 13. maaliskuuta rauhan tultua. 54. vuoristodivisioonan jäädessä mottiin, oli talvisodan päättyessä laskettu suomalaisjoukkojen tehneet 2. helmikuuta–13. maaliskuuta 1940 kaikkiaan 19 hyökkäystä 54. vuoristodivisioonan mottia vastaan. Divisioonan moteista suurin oli 337. vuoristojalkaväkirykmentin (JR 337) motti. Suomalaiset olivat kohtalaisen passiivisia kyseistä mottia kohtaan ja tyytyivät pääosin sen vartiointiin 10. helmikuuta alkaen. JR 337 yritti hyökätä lännestä Luelahdelle. Rykmentti lähetti 4. maaliskuuta noin 500 miehen vahvuisen osaston, mutta suomalaiset torjuivat hyökkäysyrityksen. Hyökkäysosastosta kaatui lähes puolet ja noin 100 heistä onnistui ryömimään jään yli läntiseen mottiin, jonka alueella oli 54. vuoristodivisioonan esikunta. Suomalaiset tulittivat tämän motin aluetta 12 tuntia 12. maaliskuuta ja seuraavana päivänä 8 tuntia. Alueen neuvostojoukot pitivät kuitenkin asemansa sodan loppuun saakka.


title: Neuvostoliiton 54. vuoristodivisioona

text: Divisioonan kokonaistappiot olivat 6 431 miestä:


title: Skopolamiini

text: Skopolamiini eli (–)-hyoskiini (kauppanimi "Scopoderm") on useissa koisokasveissa esiintyvä atropiinin kaltainen tropaanialkaloidi, joka toimii hermostossa muskariinireseptoria salpaavana antikolinerginä. Skopolamiinia käytetään lääkkeenä muun muassa matkapahoinvointiin ja värikalvontulehdukseen. Skopolamiini on atropiinin ohella toinen merkittävimmistä ns. belladonna-alkaloideista.


title: Skopolamiini

text: Skopolamiinia ja atropiinia sisältäviä kasveja käytetään myös päihteinä, koska niillä on rauhoittava ja hallusinogeeninen vaikutus. Tällaisia kasveja ovat muun muassa hulluruoho, hullukaali ja pasuunat.


title: Skopolamiini

text: Skopolamiini on tropiinihapon (CHO) ja skopiinin (CHNO) esteri, ja se eroaa atropiinista vain skopiinissa olevan epoksirakenteen suhteen. Skopolamiini esiintyy lääkkeissä usein bromidimuotonaan. Skopolamiinin leimahduspiste on 232,2 °C.


title: Skopolamiini

text: Metyyliskopolamiini ja butyyliskopolamiini ovat skopolamiinista kemiallisesti johdettuja kvartaarisia yhdisteitä, jotka pysyvät elimistön pH:ssa ionisoituneina, ja imeytyvät huonosti ruoansulatuskanavasta.


title: Skopolamiini

text: Skopolamiinilla on huomattavasti enemmän keskushermostovaikutuksia kuin atropiinilla, mikä johtuu todennäköisesti siitä, että se läpäisee veri-aivoesteen paremmin. Muuten skopolamiini ei eroa hermostovaikutuksiltaan atropiinista. Se imeytyy nopeasti ruoansulatuskanavasta, ja hyötyosuus on vajaa 30%, mikä on kuitenkin pienempi kuin atropiinilla (50 %).


title: Skopolamiini

text: Matkapahoinvoinnissa esiintyvää oksentelua skopolamiini estää tehokkaasti jo pieninä annoksina (0,1–0,7 mg), joka aiheuttaa vain lieviä sivuvaikutuksia. 0,1 mg esti oksentamisen 75 % koehenkilöistä. Skopolamiinilaastarilla voidaan ehkäistä merisairautta pitkäaikaisesti. Laastaria käytetään myös psykiatrisessa hoidossa klotsapiini-lääkityksen yhteydessä kuolaamisen ehkäisemiseksi.


title: Skopolamiini

text: Skopolamiini aiheuttaa jo terapeuttisina annoksina väsymystä, pahoinvointia ja sekavuutta, jotka ovat antikolinergien tyypillisiä sivuvaikutuksia keskushermostossa. Skopolamiini erittyy äidinmaitoon ja läpäisee istukan.


title: Skopolamiini

text: Skopolamiinia käytetään värikalvontulehduksen hoitoon, sillä laajennetaan mustuainen. Sitä on myös pyritty käyttämään totuusseerumina.


title: Skopolamiini

text: Skopolamiinin biosynteesi eli muodostuminen kasveissa:


title: 2. luokan armeijankomentaja

text: 2. luokan armeijankomentaja, oli sotilasarvo puna-armeijassa vielä talvisodassa 1940. Talvisodan jälkeen puna-armeija otti käyttöönsä Kenraalinarvot. Talvisodassa 2. luokan armeijankomentaja vastasi Suomen sotilasarvoissa täyden kenraalin arvoa. 2. luokan armeijankomentajan ylempi arvo 1. luokan armeijankomentaja ja alempi arvo armeijakunnankomentaja.


title: Asetyylikoliinireseptori

text: Asetyylikoliinireseptori on solukalvon reseptori, johon asetyylikoliini voi kiinnittyä. Asetyylikoliinireseptoreita on kahta alatyyppiä: muskariinireseptoreita ja nikotiinireseptoreita. Asetyylikoliinireseptoreita on ihmisen elimistössä keskushermostossa, ääreishermostossa sekä luurankolihaksissa. Aivoissa kolinergiset eli asetyylikoliinia välittäjäaineenaan käyttävät neuronit osallistuvat vireystilan ja unen säätelyyn sekä oppimiseen ja muistiin.


title: Asetyylikoliinireseptori

text: Reseptoreissa asetyylikoliinin tavoin vaikuttavia aineita kutsutaan parasympatomimeeteiksi, kolinomimeeteiksi tai kolinergisiksi ja vastavaikuttajia antikolinergeiksi, parasympatolyyteiksi tai kolinolyyteiksi. Parasympatomimeetteja ovat paitsi asetyylikoliinireseptoreja suoraan aktivoivat aineet, myös antikoliiniesteraasit, jotka estävät asetyylikoliinia synapsiraossa hajottavan koliiniesteraasientsyymin toimintaa, minkä seurauksena asetyylikoliinin aktivoiva vaikutus voimistuu.


title: Asetyylikoliinireseptori

text: Parasympatomimeetteja käytetään lääkkeenä muun muassa Alzheimerin taudissa, glaukoomassa ja myasthenia graviksessa. Lisäksi nikotiinia käytetään päihteenä. Antikolinergeja puolestaan käytetään muun muassa Parkinsonin taudissa, keuhkoahtaumataudissa, anestesiologiassa sekä silmätutkimusten yhteydessä.


title: Asetyylikoliinireseptori

text: Nikotiinireseptorit eli ionotrooppiset asetyylikoliinireseptorit ovat ionikanavareseptoreita, jotka osallistuvat nopeaan eksitoivaan signaalinvälitykseen. Aktivoiduttuaan reseptori alkaa päästää natriumioneja solun sisään. Reseptorityyppi on saanut nimensä siitä, että ne aktivoituvat nikotiinin sitoutuessa niihin. Systeemisesti nikotiinireseptorien aktivointi muun muassa kiihdyttää sykettä, kohottaa verenpainetta ja vapauttaa dopamiinia. Nikotiinireseptoreita on keskushermostossa, autonomisen hermoston ganglioissa, sekä poikkijuovaisten lihasten hermo-lihasliitoksissa. Nikotiinireseptorit jaotellaan hermostotyyppisiin ja lihastyyppisiin reseptoreihin.


title: Asetyylikoliinireseptori

text: Muskariinireseptoreita on keskushermostossa ja parasympaattisen hermoston postsynaptisissa kohdesoluissa. Nimensä ne ovat saaneet muskariinista, joka stimuloi yksinomaan muskariinireseptoreita. Toisin kuin nikotiinireseptorit, muskariinireseptorit ovat G-proteiinikytkentäisiä, eikä nikotiinilla ole niihin vaikutusta. Atropiini salpaa kaikkia muskariinireseptoreita.


title: Asetyylikoliinireseptori

text: Molekyylibiologisin perustein muskariinireseptoreita on viittä pääluokkaa (M–M). Sen lisäksi ne luokitellaan farmakologian perusteella kolmeen pääluokkaan (M–M).


title: 1. luokan armeijankomentaja

text:
1. luokan armeijankomentaja, oli puna-armeijan käyttämä korkea-arvoinen sotilasarvo talvisodassa. Puna-armeija otti
kenraalinarvot käyttöön talvisodan jälkeen 1940. 1. luokan armeijankomentajalle ei löydy Suomen sotilasarvoista vastaavaa arvoa, mutta se on korkeampi arvo kuin Suomen kenraaleiden arvo. 1. luokan armeijankomentajan ylempi arvo on Neuvostoliiton marsalkka ja alempi arvo  2. luokan armeijankomentaja.


title: Thorvald Ekholm

text: Thorvald Aleksis Ekholm (22. maaliskuuta 1913 Turku – 9. huhtikuuta 1990 Helsinki) oli Suomen korkeimman oikeuden jäsen ja oikeusneuvos.


title: Thorvald Ekholm

text: Ekholm valmistui ylioppilaaksi vuonna 1932 Turussa ja suoritti ylemmän oikeustutkinnon vuonna 1937. Hän työskenteli aluksi muun muassa notaarina, mutta tuli korkeimpaan oikeuteen jo vuonna 1942, ensin ylimääräiseksi virkamieheksi, sitten notaariksi, nuoremmaksi oikeussihteeriksi ja vuonna 1952 vanhemmaksi oikeussihteeriksi. Vuosina 1945–1946 hän oli mukana sotasyyllisyysoikeudenkäynnissä sihteerinä.


title: Thorvald Ekholm

text: Ekholmille myönnettiin vuonna 1971 Suomen Leijonan ritarikunnan suurristi. Hän jäi eläkkeelle vuonna 1978. Ekholm menehtyi keuhkosyöpään vuonna 1990.


title: Vanhojen metsien suojeluohjelma

text: Vanhojen metsien suojeluohjelma on luonnonsuojeluohjelma, jonka tarkoituksena on vanhojen metsien suojeleminen. Maatalouden laajeneminen ja tehokas metsätalous oli vähentänyt vanhojen metsien määrää, minkä vuoksi ohjelma perustettiin valtioneuvoston periaatepäätöksellä vuonna 1993. Vanhojen metsien suojeluohjelmaan kuuluu kaikkiaan noin 320 000 hehtaaria.


title: Vanhojen metsien suojeluohjelma

text: Ohjelmaan kuuluvien kohteiden pinta-alasta on perustettu suojelualueiksi tai valtion omistuksessa 99 prosenttia. Kohteet sijaitsevat pääosin Pohjois- ja Itä-Suomessa. Valtioneuvosto on tehnyt kolme periaatepäätöstä vanhojen metsien suojelusta. Oulu–Kuusamo–Kajaani-linjan eteläpuolisia valtion maiden vanhoja metsiä päätettiin suojella noin 23 000 hehtaaria vuonna 1993. Tätä ohjelmaa täydennettiin vielä noin 3 900 hehtaarilla 1995. Valtioneuvosto päätti suojella Pohjois-Suomen valtion mailla 293 600 hehtaaria 1996. Lisäksi yksityismaiden vanhoja metsiä päätettiin suojella noin 8 500 hehtaaria.


title: Vanhojen metsien suojeluohjelma

text: Kuusamon yhteismetsän alueella olevia vanhoja metsiä päätettiin hankkia suojeluun noin 14 000 hehtaaria. Yksityisten omistamien maiden suojelu on jo lähes kokonaan toteutettu. Natura 2000 –verkostossa on noin 30 000 hehtaaria sellaisia Etelä-Suomen metsiä, jotka eivät kuulu mihinkään suojeluohjelmaan, mutta joista osa on varsinaisia vanhoja metsiä.


title: Vanhojen metsien suojeluohjelma

text: Vanhoja metsiä suojellaan lisäksi Etelä-Suomen metsien monimuotoisuusohjelmalla.


title: Tombstonen taistelu

text: Tombstonen taistelu eli O. K. Corralin taistelu oli lainvalvojien ja lainsuojattomien välinen ammuskelu, joka käytiin Tombstonen kaupungissa Arizonassa 26. lokakuuta 1881. Taistelussa kuolivat lainsuojattomat Billy Clanton, Frank McLaury ja Tom McLaury. Ainoa hengissä selvinnyt lainsuojaton oli Ike Clanton. Lainvalvojista Virgil ja Morgan Earp, sekä Doc Holliday haavoittuivat, mutta Wyatt Earpille ei käynyt kuinkaan. Taistelupaikka oli O. K. Corral -niminen vuokratalli. Tieto tapahtuneesta levisi nopeasti lehtiin.


title: Tombstonen taistelu

text: Tombstonen taistelu on villin lännen historian kuuluisimpia tapahtumia. Siitä on tehty useita elokuvia, joista maineikkain on John Fordin ohjaama "Aavikon laki" vuodelta 1946.


title: Paappala

text: Paappala on kylä Liedon Yliskulmalla. Savijoen varrella oleva Paappala oli 1500-luvulla yksinäistalo, joka jaettiin kahdeksi taloksi 1700-luvulla.


title: Paappala

text: Paappalassa on risteys, josta pääsee Vanhalle Hämeentielle. Paappalaan on suunnitteilla tuulipuisto.


title: Arvonmääritys

text: Arvonmääritys on yrityskauppaan olennaisena liittyvä käsite. Sillä tarkoitetaan yrityksen kauppahinnan määrittelyä ja arviointia. Määrittely voi tapahtua eri näkökulmista, esimerkiksi myyjän, ostajan, verotuksen tai rahoittajan. Perinteiset arvonmääritystermit ovat substanssi- ja tuottoarvo. Substanssiarvolla tarkoitetaan yrityksen taseessa näkyvien varojen ja velkojen välistä erotusta. Tuottoarvon määrittämisen perustana ovat yritykseen kohdistuvat tuotto-odotukset. Lähteenä käytetään tällöin yrityksen tilinpäätösaineistoa. Huolellisesti valmisteltujen yrityskauppojen perusteiksi pelkästään tämankaltaiset arviot ovat yleensä riittämättömiä.


title: Arvonmääritys

text: Arvonmääritys voi olla esimerkiksi suhteellista tai absoluuttista, subjektiivista tai objektiivista. Suhteellisessa arvioinnissa arvioinnin, so. kaupan kohteen arvoa verrataan samalla hetkellä muihin vastaviin kohteisiin, absoluuttisessa kutakin kohdetta arvioidaan eriseen. Subjektiivinen arvointi on kysymyksessä silloin, kun arvoa tarkastellaan yksityistalouden kannalta ja objektiivinen silloin, kun arvoa tarkastellaan yleiseltä kannalta. Objektiivisessa arvioinnissa subjekteja on useita ja arviokohdetta arvioidaan verraten sitä subjektijoukon keskiarvoon.


title: Arvonmääritys

text:
Arvonmäärityksen vakiintunut lähtökohta on yrityksen taloudellista historiaa tarkasteleva lähestymistapa. Yrityksen ympäristötekijät ja immateriaalinen substanssi ovat olennainen osa arviointia.Larnemaa Ari: Ravintolakaupan sidosryhmät. Diplomityö. Haaga Instituutti 1997
Leppiniemi Jarmo: Rahoitus. WSOY 1993
Kallunki Juha-Pekka, Niemelä Jaakko: Yrityksen uusi arvonmääritys. Talentum 2007
Lehtinen Jarmo R.: Asiakkuusstrateginen hallitus. Gummerus 2009


title: Going concern

text: Going concern eli toiminnan jatkuvuus on kirjanpitoon ja yritystoimintaan liittyvä termi, joka tarkoittaa, että kirjanpitovelvollisen oletetaan jatkavan toimintaansa toistaiseksi. Jatkuvuuden perusoletuksena on, että yritys ei ole aikeissa lopettaa toimintaansa eikä myöskään olennaisesti supistaa sitä. "Going concern" -oletus kuuluu yleisiin tilinpäätösperiaatteisiin.


title: Don Cutts

text: Donald Edward Cutts (s. 24. helmikuuta 1956 Edmonton, Alberta, Kanada) on kanadalainen entinen jääkiekkomaalivahti.


title: Don Cutts

text: Cutts pelasi vuodet 1970–1974 yliopistosarjaa RPI:n (Rensselaer Polytechnic Institute) joukkueessa. New York Islanders varasi hänet 97. pelaajana . Samana vuonna Cuttsin varasi myös WHA-joukkue Houston Aeros numerolla 48. Hänet valittiin RPI:ssä ECAC:n vuoden tulokkaaksi vuonna 1972 sekä toiseen tähdistökentälliseen vuosina 1972 ja 1973.


title: Don Cutts

text: Yliopistovuosiensa jälkeen Cutts pelasi lähinnä CHL:ää ja IHL:ää joukkueinaan Fort Worth Texans, Muskegon Mohawks, Kalamazoo Kings, Fort Wayne Komets, Houston Apollos ja Oklahoma City Stars. Pelatessaan Muskegon Mohawksissa kaudella 1975–1976 hänet valittiin IHL:n ensimmäiseen tähdistökentälliseen ja palkittiin kauden vähiten maaleja päästäneenä maalivahtina James Norris Memorial Trophylla.


title: Don Cutts

text: Kaudella 1979–1980 Cutts pelasi kuusi NHL-ottelua Edmonton Oilersissa. Hän pelasi kauden kuitenkin lähinnä IHL:ssä ja CHL:ssä. Kauden 1980–1981 Cutts pelasi Suomessa SM-liigaa Kiekkoreippaan riveissä. SM-liigakauden päätyttyä hän palasi CHL:ään Oklahoma City Starsin joukkueeseen.


title: Don Cutts

text: Cutts lopetti uransa IHL-joukkue Muskegon Mohawksissa keväällä 1982.


title: Liiketoimintayksikkö

text: Liiketoimintayksikkö on juridisen tai fyysisen henkilön omistama liiketoiminnan harjoittamista varten muodostama kokonaisuus, joka koostuu toimitiloista, tuotantovälineistä, henkilöstöstä, myytävistä tuotteista ja palveluista sekä toiminnan vaatimista immateriaalisista oikeuksista. Synonyymi termille on "toimipaikka".


title: Liiketoimintayksikkö

text: Liiketoimintayksiköitä voidaan ostaa ja myydä. Kauppatilanteessa kaupan kohteen sidosryhmillä on suuri päätöksentekovalta, koska liiketoimintayksiköllä ei ole sitovia, oikeudellisia sopimussuhteita sidosryhmiin. Esimerkiksi ravintola ei voi siirtää anniskelulupaansa eikä vuokraoikeuttaan kolmannelle automaattisesti.


title: Nathalie Descamps

text: Nathalie Descamps (s. 5. tammikuuta 1983) on belgialainen sulkapalloilija. Hän on ollut sekanelinpelissä maailmanlistalla parhaimmillaan 32. sijalla parinsa Wouter Claesin kanssa.


title: Nathalie Descamps

text: Descamps osallistui kaksinpelissä MM-kisoihin 2009, jolloin hän putosi toisella kierroksella hävittyään Indonesian Adrianti Firdasarille. Hän voitti seuraavan vuoden EM-kilpailuissa pronssia sekanelinpelistä yhdessä Wouter Claesin kanssa.


title: Ivan Ivanov (sulkapalloilija)

text: Ivan Dobrev Ivanov (; s. 19. helmikuuta 1966) on bulgarialainen entinen sulkapalloilija.


title: Ivan Ivanov (sulkapalloilija)

text: Ivanov osallistui MM-kisoihin kerran, vuonna 1991. Hän pelasi tuolloin sekä kaksinpelissä, nelinpelissä että sekanelinpelissä, mutta putosi kaikissa jo ensimmäisellä kierroksella. Ivanov hävisi ensimmäiset ottelunsa myös EM-kisoissa 1992 ja Barcelonan olympialaisissa 1992, joissa hän pelasi kaksin- ja nelinpeleissä.


title: Intibah

text: S/S Intibah oli Osmanien valtakunnan 163-tonninen aseistettu höyrylaiva (tykkivene), josta tuli maailman ensimmäinen torpedolla upotettu laiva.


title: Intibah

text: Venäjän keisarikunnan laivaston torpedoveneet "Cesma" ja "Sinop" laukaisivat torpedonsa Turkin sodassa 26. tammikuuta 1878. Osuman saanut alus upposi vieden mukanaan 23 miehistönjäsentä.


title: Verensokerimittari

text: Verensokerimittari on yleensä kädessä pidettävä laite, joka sähkökemiallisella prosessilla mittaa veren sokeripitoisuuksia, tarkemmin veren glukoosipitoisuuksia. Verensokerimittaria nk. omahoitovälineenä käyttävät etupäässä diabeetikot, jolla arvioivat hoitotasapainoaan ja hetkittäistä hoidon tarvetta. Poikkeavat verensokeriarvot voivat johtaa sekä akuutteihin että kroonisin terveysongelmiin.


title: Berliinin filharmonia

text: Berliinin filharmonia () on konserttitalo Berliinissä. Rakennuksen suunnitteli Hans Scharoun ja se rakennettiin vuosina 1960–1963. Konserttitalo on Berliinin filharmonikkojen kotisali ja vanhan Berliinin konserttitalon ohella kaupungin tärkein konserttitalo. Salin hyvän akustiikan vuoksi sen sisätilojen arkkitehtuuria on kopioitu moniin muihin konserttitaloihin. Filharmonia sijaitsee Tiergartenin kaupunginosassa samannimisen puiston eteläpuolella lähellä entisen Berliinin muurin paikkaa sen länsipuolella ja on osa Kulturforumin kokonaisuutta.


title: Berliinin filharmonia

text: Alkuperäisen filharmonian ("Großer Saal" eli suuri sali) viereen rakennettiin vuosina 1984–1987 pienempi kamarimusiikkisali ("Kammermusiksaal"), jonka suunnitteli Hans Scharounin apulainen Edgar Wisniewski Scharounin jo 1960-luvulla tekemien hahmotelmien pohjalta. Suuressa salissa on 2 440 paikkaa ja kamarimusiikkisalissa 1 180 paikkaa.


title: Bill Whelton

text: William M. "Bill" Whelton (s. 28. elokuuta 1958 Everett, Massachusetts, Yhdysvallat) on yhdysvaltalainen entinen jääkiekkopuolustaja. Whelton pelasi kaudella 1980–1981 kaksi NHL-ottelua hänet varanneessa Winnipeg Jetsissä. Hän pelasi pääsarjauraa myös Suomessa ja Italiassa.


title: Bill Whelton

text: Whelton pelasi vuodet 1978–1981 Bostonin yliopistojoukkueessa. Hänet valittiin siellä tulokaskautensa 1978–1979 päätteeksi ECAC:n vuoden tulokkaaksi. Winnipeg Jets varasi Wheltonin 61. pelaajana . Hän pelasi joukkueessa kaksi NHL-ottelua viimeisen yliopistokautensa 1980–1981 lopulla.


title: Bill Whelton

text: Kaudeksi 1981–1982 Whelton siirtyi CHL-joukkue Tulsa Oilersiin. Sen jälkeen hän pelasi vuodet 1982–1984 Winnipeg Jetsin farmijoukkue Sherbrooke Jetsissä, mutta peliaikaa ylhäältä NHL:stä ei tullut.


title: Bill Whelton

text: Whelton pelasi kauden 1984–1985 SM-liigaa Kiekkoreippaassa. Hänet muistetaan sieltä mm. kiivenneen katsomoon lyömään katsojaa. Whelton pelasi kauden 1985–1986 italialaisjoukkue HC Val Pusteria Wolvesissa ja kaudella 1988–1989 hän esiintyi vielä Itävallan toiseksi korkeimmalla sarjatasolla Österreichische Nationalligassa pelanneessa EC Kitzbühelissä.


title: Huotari

text: Huotari on suomalainen sukunimi, joka on muun muassa seuraavilla henkilöillä:


title: Uskonto Bosnia ja Hertsegovinassa

text: Bosnia ja Hertsegovinan perustuslaki turvaa uskonnonvapauden ja valtio noudattaa sitä myös käytännössä, vaikka paikallishallinto saattaa ajoittain rajoittaa vähemmistöryhmien oikeuksia. Muslimeita on 45%, serbiortodokseja 36%, roomalaiskatolisia 15%, protestantteja 1% ja muita ryhmiä, joihin kuuluvat myös juutalaiset, yhteensä 3%. Bosniakit ovat yleensä islaminuskoisia, kroaatit katolisia ja serbit ortodokseja.


title: Ekholm

text: Ekholm on muun muassa seuraavien henkilöiden sukunimi:


title: Inho (täsmennyssivu)

text: Inho voi tarkoittaa seuraavia:


title: Homatropiini

text: Homatropiini on puolisynteettinen muskariinireseptorin salpaaja eli antikolinergi, joka on tropiinin (CHNO) ja mantelihapon (CHO) esteri. Sen voimakkuus on noin kymmenesosa atropiinin voimakkuudesta ja vaikutusaika huomattavasti pienempi. Sitä käytetään mydriaattina eli silmäterän laajentajana silmälääketieteessä, sekä sykloplegisenä lääkeaineena, jollaisia käytetään apuna linssin taittokyvyn määrityksessä.


title: Pako helvetistä!

text: Pako helvetistä! () on Hal Duncanin vuonna 2005 ilmestynyt pienoisromaani.


title: Tropikamidi

text: Tropikamidi on synteettinen antikolinergi, joka muistuttaa vaikutuksiltaan atropiinia. Sitä käytetään lääketieteessä mydriaattina eli silmäterän laajentajana, sekä sykloplegisenä lääkeaineena eli sädelihaksen lamauttajana. Sen vaikutusaika on vain 1−4 tuntia, siinä missä atropiinisulfaatin vaikutusaika voi olla viikkoja.


title: Tropikamidi

text: Tropikamidissa on kiraliakeskus ja 2 enantiomeeriä. Lääkket ovat rasemaatteja.


title: Glykopyrroni

text: Glykopyrroni eli glykopyrrolaatti on synteettinen kvartaarinen muskariinireseptoria sekä jonkin verran nikotiinireseptoria salpaava antikolinergi, jota käytetään neostigmiinin epätoivottujen muskariinireseptorivaikutusten kumoamiseen, anestesian esilääkkeenä, sekä anestesian aikana estämään vagaalisten heijasteiden aiheuttamaa bradykardiaa. Tabletteina sitä käytetään ärtyvän paksusuolen oireiden lievitykseen. Se vähentää syljen ja mahanesteen eritystä. Se läpäisee huonosti biologisia kalvoja, kuten veri-aivoesteen. Sen puoliintumisaika on lyhyt, vain 0,5–1 tuntia.


title: Glykopyrroni

text: Lääkekäytössä aine on glykopyrroniumbromidina, eli glykopyrroniumionin lisäksi siinä on bromidi-ioni.


title: Lucas Biglia

text: Lucas Rodrigo Biglia (s. 30. tammikuuta 1986 Mercedes, Argentiina) on argentiinalainen jalkapalloilija. Hän edustaa italialaista Laziota ja on pelipaikaltaan keskikenttäpelaaja.


title: Lucas Biglia

text: Biglia aloitti pelaajauransa Argentinos Juniorsista vuonna 2003, jossa hän pelasi seuraavat kaksi kautta. Kaudeksi 2006–2007 hän siirtyi belgialaisseura Anderlechtiin. Pelattuaan siellä seitsemän kautta Biglia siirtyi vuonna 2013 italialaiseen Lazioon noin 8,5 miljoonan euron siirtosummalla solmien viiden vuoden sopimuksen.


title: Lucas Biglia

text:
Biglia kuului Argentiinan hopeajoukkueeseen Brasilian MM-kisoissa 2014. Finaalissa Saksaa vastaan hän pelasi täydet 120 minuuttia.
Hyvien otteidensa kautta hänestä tuli tärkeä osa Argentiinan keskikenttää turnauksen kuluessa.


title: Lucas Biglia

text: Biglia lopetti Venäjän MM-kisojen 2018 jälkeen maajoukkueuransa.


title: Musikverein

text: Musikverein () on konserttitalo Wienissä, Itävallassa. Se toimii Wienin filharmonikkojen kotisalina. Rakennuksen omistaa Wienin musiikkiystävien seura eli Wienin musiikkiyhdistys. Konserttitalon suunnitteli Theofil Hansen. Avajaiskonsertti pidettiin 6. tammikuuta 1870.


title: Musikverein

text: Konserttitalon Suuressa musiikkiyhdistyssalissa () on 1 744 istumapaikkaa ja noin 300 seisomapaikkaa. Se on 48,80 m pitkä, 19,10 m leveä ja 17,75 m korkea. Sali on tunnettu hyvästä akustiikastaan. Wienin filharmonikkojen uudenvuoden konsertti pidetään salissa joka vuosi.


title: Musikverein

text: Rakennukseen kuuluu myös pienempiä saleja ja harjoittelutiloja. Brahms-salina nykyisin tunnetussa kamarimusiikkisalissa on noin 600 paikkaa. Se on 32,50 m pitkä, 10,30 m leveä ja 11 m korkea.


title: Sarvet (romaani)

text: Sarvet () on Joe Hillin vuonna 2010 ilmestynyt romaani. Kirjasta on myös tekeillä elokuva, jonka pääosaa näyttelee Daniel Radcliffe.


title: Sarvet (romaani)

text: Kirja rakentuu viidestä osasta. Ensimmäisessä osassa 26-vuotias Ignatius "Ig" Perrish herää muistamatta edellisillan tapahtumia ja huomaa, että hänellä on sarvet päässään. Pian hänelle selviää, että hän kykenee lukemaan ihmisten ajatuksia ja päättää käyttää kykyä hyväkseen puhdistaakseen maineensa. Kirjassa on paljon takaumia, joiden kautta lukija käy läpi Ignatiuksen elämää aina sarvien puhkeamiseen asti.


title: Sanansaattaja (lehti)

text: Sanansaattaja on Suomen Luterilaisen Evankeliumiyhdistyksen (SLEY) pää-äänenkannattaja ja yksi Suomen vanhimmista kristillisistä lehdistä. Se on perustettu vuonna 1876 ja se ilmestyy kahdesti kuukaudessa.


title: Sanansaattaja (lehti)

text: Sanansaattajan tehtävänä on evankeliumin julistus, raamattuopetus, Jumalan toiminnasta nykyajassa kertominen, SLEY:n toiminnan esittely, evankelisen herätysliikkeen yhdyssiteenä toimiminen, antaa tietoa lähetystyöstä tuoden nuoria kirkkoja ja niiden jäseniä lähemmäksi lukijoita, kertoa toimintaympäristönsä kirkollisia uutisia sekä yleisesti uskovien tukeminen. Pohjana on luterilaisuus ja evankelisuus.


title: Sanansaattaja (lehti)

text: Vuodesta 1876 vuoteen 1977 Sanansaattaja ilmestyi kahdesti kuussa. Vuosina 1978-2017 lehti ilmestyi viikkolehtenä. Vuoden 2018 alusta lehti palasi alkuperäiseen ilmestymistahtiinsa ilmestyen parittomien viikkojen perjantaisin.


title: Formula Renault 3.5 -kausi 2009

text: Formula Renault 3.5-kausi 2009, oli sarjan viides kausi. Kausi alkoi Circuit de Catalunyan radalla Barcelonassa ja päättyi Ciudad del Motor de Aragónin radalla Alcañizissa. Sarjan mestaruuden vei belgialainen Bertrand Baguette, toiseksi sijoittui malesialainen Fairuz Fauzy ja kolmanneksi ranskalainen Charles Pic.


title: John Hyams

text: John Hyams on yhdysvaltalainen ohjaaja ja tuottaja. Hänen isänsä on elokuvaohjaaja Peter Hyams.


title: John Hyams

text: Hyams valmistui Syracusen yliopistosta visuaalisen taiteen alalle. Hän työskenteli aluksi Los Angelesissa ja New Yorkissa, kunnes siirtyi elokuva-alalle. Aluksi hän työskenteli taustatöissä isänsä ohjaamassa elokuvassa "Lähellä kuolemaa" (1990), kunnes päätyi ohjaajaksi ja tuottajaksi.


title: John Hyams

text: Hyams ohjasi dokumenttisarjaa "America Undercover" vuonna 1992. Viisi vuotta myöhemmin hän ohjasi ja käsikirjoitti elokuvan "One Dog Day", josta hän sai Taos Land Grant -palkinnon ehdokkuuden vuonna 1997. Hyams jatkoi elokuvan jälkeen dokumenttien ohjaamista, kunnes hänet palkattiin ohjaamaan muutaman jakson verran televisiosarjaa "NYPD Blue". Hän ohjasi vielä yhden jakson verran "Sokea oikeus" -televisiosarjaa, kunnes palasi elokuvien pariin. Vuonna 2009 hän ohjasi teoksen "", joka julkaistiin DVD:nä vuonna 2010. Hyams oli myös tuottamassa elokuvaa "Beyond a Reasonable Doubt".


title: Luka ja Elämän tuli

text: Luka ja Elämän tuli () on Salman Rushdien vuonna 2010 ilmestynyt lapsille ja nuorille suunnattu romaani. Teos on itsenäinen jatko-osa vuonna 1990 ilmestyneelle romaanille "Harun ja tarinoiden meri". Teoksen on WSOY:lle vuonna 2011 suomentanut Arto Häilä.


title: Robbyn Hermitage

text: Robbyn Hermitage (s. 22. huhtikuuta 1970 Montréal) on kanadalainen entinen sulkapalloilija. Hän edustaa seuratasolla Montréal AAA:ta.


title: Robbyn Hermitage

text: Hermitage voitti Pan-Amerikan kisoissa 1999 kaksi mitalia, kultaa nelinpelistä Milaine Cloutierin parina ja hopeaa sekanelinpelistä Brent Olynykin parina. Hän pelasi Sydneyn olympialaisissa 2000 sekä kaksinpelissä, nelinpelissä että sekanelinpelissä ja sijoittui parhaiten nelinpelissä, jossa hän oli Cloutierin kanssa jaetulla yhdeksännellä sijalla edettyään toiselle kierrokselle saakka. Hermitage osallistui MM-kilpailuihin ainoan kerran vuonna 2001, jolloin hän hävisi toisella kierroksella sekanelinpelissä bulgarialaisille Neli Botevalle ja Georgi Petroville.


title: Petr Koukal (sulkapalloilija)

text: Petr Koukal (s. 14. joulukuuta 1985 Hořovice) on tšekkiläinen sulkapalloilija. Hän edustaa seuratasolla BK 93 Hořovicea.


title: Petr Koukal (sulkapalloilija)

text: Koukal on osallistunut olympialaisiin kaksi kertaa, Pekingissä 2008 ja Lontoossa 2012. Pekingissä hän hävisi tuolloin kaksinpelissä jo ensimmäisellä kierroksella. Koukal pelasi vuonna 2010 sekä EM- että MM-kilpailuissa kaksinpelissä, mutta ei päässyt kummassakaan turnauksessa ensimmäiseltä kierrokselta jatkoon. Hän saavutti samana vuonna toistaiseksi parhaan sijoituksensa BWF:n ranking-listalla oltuaan 38. tilalla kaksi viikkoa.


title: Petr Koukal (sulkapalloilija)

text: Koukal avioitui ampumahiihdon olympiamitalistin Gabriela Soukalován kanssa 13. toukokuuta 2016.


title: Petr Koukal

text: Petr Koukal on ainakin seuraavien henkilöiden nimi:


title: Lotte Jonathans

text: Lotte Jonathans (s. 17. syyskuuta 1977 's-Hertogenbosch) on alankomaalainen sulkapalloilija. Hän edustaa seuratasolla saksalaista Südring Berliniä.


title: Lotte Jonathans

text: Bruil-Jonathans osallistui olympialaisiin ensimmäistä kertaa Sydneyssä 2000, jolloin hän pääsi nelinpelissä puolivälieriin Nicole van Hoorenin kanssa. Hän pelasi myös Ateenan olympialaisissa 2004, joissa hän putosi aviomiehensä Chris Bruilin kanssa sekanelinpelin toisella kierroksella, mutta pääsi jälleen nelinpelissä puolivälieriin Mia Audinan parina.


title: Lotte Jonathans

text: Bruil-Jonathansin paras sijoitus BWF:n rankingissa on kymmenes sija nelinpelistä Paulien Van Dooremalenin parina vuoden 2010 lopulta.


title: Simon Fellows

text: Simon Fellows on yhdysvaltalainen elokuvaohjaaja. Hänen ensimmäinen pitkä elokuvaohjauksensa oli vuonna 2004 ensi-iltansa saanut "Blessed", jonka pääosia näyttelivät muun muassa Heather Graham ja James Purefoy. Fellows on ohjannut myös Wesley Snipesin "7 Seconds" -elokuvan sekä Jean-Claude Van Dammen elokuvat "Second in Command" ja "Until Death".


title: Lasse Summa

text: Lasse Summa (s. 17. maaliskuuta 1960 Heinola) on suomalainen entinen jääkiekkomaalivahti.


title: Lasse Summa

text: Summa pelasi ensimmäiset miesten pelinsä Savonlinnan Pallokerhon I-divisioonajoukkueessa kaudella 1980–1981. Hän siirtyi seuraavaksi kaudeksi 1981–1982 SM-liigaan ja Kiekkoreippaan maalinsuulle. Summa torjui joukkueen tulokaskaudellaan SM-liigan runkosarjassa kuudenneksi ja Lahden Reippaan seurahistorian ainoan kerran SM-liigan pudotuspeleihin.


title: Lasse Summa

text: Kiekkoreipas putosi SM-liigasta keväällä 1985. Summa torjui joukkueessa vielä kolme kautta I-divisioonassa kevääseen 1988 saakka, jolloin Kiekkoreipas sijoittui runkosarjassa kolmanneksi, mutta hävisi liigakarsinnoissa KooKoolle otteluvoitoin 3-2. Summan pelaajaura loppui tuohon kevääseen.


title: Lasse Summa

text: Uransa jälkeen Summa on toiminut mm. Kiekkoreippaan ja Pelicansin A-nuorten maalivahtivalmentajana. Hän on sittemmin myös työskennellyt Lahdessa.


title: Emeproni

text: Emeproni on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Lääke annetaan tablettina ja vaikutus on maksimaalinen 2–4 tunnin kuluttua ottamisesta. Emeproni imeytyy ruoansulatuskanavasta huonosti ja hyötyosuus on vain noin 1–10%. Myös ruoka häiritsee imeytymistä. Emeproni ei läpäise veri-aivoestettä. Lääkekäytössä se on bromidimuotona (emeproniumbromidi).


title: Oksibutyniini

text: Oksibutyniini eli oksibutiniini on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Suun kautta käytettynä sen hyötyosuus on noin 6%. Se hajoaa osittain CYP3A4-entsyymin kautta ja voi aiheuttaa interaktioita entsyymiä estävien lääkkeiden kanssa. Se voi myös estää entsyymin toimintaa, eikä sitä tulisi käyttää samaan aikaan terfenadiinin, astemitsolin tai sisapridin kanssa.


title: Oksibutyniini

text: Oksibutyniinillä on kiraliakeskus ja 2 enantiomeeriä. Lääkkeet ovat rasemaatteja.


title: Tolterodiini

text: Tolterodiini on muskariinireseptoria salpaava antikolinerginen lääkeaine, jota käytetään tihentyneen virtsaamistarpeen ja virtsanpidätyskyvyttömyyden hoitoon. Se metaboloituu CYP2D6-entsyymin kautta ja on entsyymin geneettisen polymorfian vuoksi altis metaboliaeroille. Tolterodiinia ei suositella käytettäväksi muiden CYP2D6-entsyymin kautta hajoavien lääkkeiden, eikä myöskään CYP3A4:n kautta hajoavien, kanssa.


title: Syklopentolaatti

text: Syklopentolaatti on muskariinireseptoria salpaava antikolinergi, joka muistuttaa farmakologisilta ominaisuuksiltaan atropiinia. Sillä on lyhyehkö vaikutusaika, ja sitä käytetään silmälääketieteessä paikallisesti mydriaattina eli silmäterän laajentajana, sekä sykloplegisenä lääkeaineena eli sädelihaksen lamauttajana.


title: Quedagh Merchant

text: Quedagh Merchant oli 1690-luvulla rakennettu armenialainen kauppalaiva, joka purjehti Ranskan lipun alla. Laivan kaappasi 30. tammikuuta 1698 merirosvo William Kidd. Hän tahtoi pitää laivasta viedyt arvotavarat itsellään. Myöhemmin hänet etsintäkuulutettiin. Kidd oli kuitenkin kätkenyt aluksen ja sen lastin, jotta hän voisi käydä kauppaa hengellään. Suunnitelma ei onnistunut, ja hänet hirtettiin vuonna 1701.


title: Quedagh Merchant

text: Huhtikuussa 1696 ryhmä armenialaisia kauppiaita palkkasi 350-tonnisen "Quedagh Merchantin" ja sen miehistön. Laivan kapteeniksi tuli John Wright. Lisäksi alukselle pestattiin kaksi saksalaista perämiestä, ranskalainen tykkimies, yli 90 intialaista työmiestä ja 30 armenialaista kauppiasta. Laiva lastattiin puuvillalla.


title: Quedagh Merchant

text: Kun laiva pääsi vuonna 1697 perille Bengaliin, kauppiaat myivät pois kaiken puuvillan ja saivat tilalle musliinia ja muita kankaita, 1 400 säkkiä fariinisokeria, 84 paalia raakasilkkiä, 80 arkkua ooppiumia ja muuta tavaraa, muun muassa rautaa. Laiva kulki Intian kärjen ympäri ranskalaisen saattueen kanssa, jotta se voisi puolustautua, jos sen kimppuun hyökättäisiin.


title: Quedagh Merchant

text:
Kun kapteeni Kidd purjehti tammikuussa 1698 laivallaan "Adventure Galleyllä", hän huomasi "Quedagh Merchantin" noin 25 peninkulman päässä. Kidd lähti heti kauppalaivan perään. Muutaman tunnin päästä Kidd oli tavoittanut aluksen. Ulos laivasta asteli ranskalainen, jonka mukaan Kidd saisi hyvät rahat, jos tämä antaisi heidän olla. Kidd kuitenkin arveli, että hän voisi saada edemmän, jos hän valtaisi koko aluksen.
Kidd joukkoineen tutki laivan lastin. Ranskalainen sanoi, ettei hän ollut laivan kapteeni vaan Wright. Pienen tutkimisen jälkeen selvisi, että ranskalainen puhui totta.


title: Quedagh Merchant

text: Kun Kidd saapui St. Mary's Islandille "Adventure Galleyllä", hän huomasi tällä kertaa oikean merirosvoaluksen. Kidd hioi suunnitelmaansa, mutta hän päätti kuitenkin odottaa kahta muuta laivaansa, "Quedagh Merchantia" ja "Novemberia". Kun alukset viimein saapuivat, Kidd käski miehistön valmistautua taisteluun, mutta kaksi vuotta Kiddin kanssa oli saanut miehistön turhautumaan. Hyökkäystä ei tapahtunut, vaan kapinan jälkeen "November" upotettiin ja Kiddille jäi "Adventure Galley" ja "Quedagh Merchant". Myöhemmin hän hylkäsi "Adventure Galleyn" miehistövajauksen takia.


title: Quedagh Merchant

text: Myöhemmin Kidd lähti kohti länttä ja kuuli huhuja, että Englannissa häntä pidetään merirosvona. Kidd piilotti laivan ja sen kalleudet Karibialle ja osti kyydin New Yorkiin. Hänet kuitenkin pidätettiin ja hirtettiin myöhemmin.(1)(2)


title: Quedagh Merchant

text: Kauppa-alus "Quedagh Merchant" löytyi joulukuussa 2007 kolmen metrin syvyydestä 21 metriä rannasta uponneena Catalinan saaren läheltä Dominikaanisesta tasavallasta.


title: Orfenadriini

text: Orfenadriini (joskus myös orfenadiini) on muun muassa lihasjäykkyyden, kivuliaiden lihasspasmien ja Parkinsonin taudin hoidossa käytettävä synteettinen, muskariinireseptoria salpaava antikolinergi. Parkinsonin taudin hoidossa käytettäviä saman ryhmän lääkeaineita ovat biperideeni ja bentsheksoli. Lääkettä myydään nimillä Norflex, Dolan ja Norgesic, joista kaksi jälkimmäistä sisältävät lisäksi parasetamolia.


title: Orfenadriini

text: Orfenadriinia käytetään eri syistä johtuvan lihasjäykkyyden, akuuttien kivuliaiden lihasspasmien, venähdysten, akuutin kierokaulan (torticollis), prolaboituneiden nikaman välilevyjen, fibrosiitin ja noidannuolen hoitoon sekä joskus suonenvetokohtauksen laukaisuun, levottomat jalat -oireyhtymään ja huimaukseen. Sillä voidaan hoitaa myös Parkinsonin tautia, vaikkakin levodopahoito on yleensä antikolinergejä tehokkaampaa. Orfenadriinin lääkemuodot ovat depottabletti ja injektioneste.


title: Orfenadriini

text: Orfenadriini on vaikutusmekanismiltaan muskariinireseptoria (eräs asetyylikoliinireseptorin alatyyppi) salpaava antikolinergi, joka pääsee keskushermostoon lipidiliukoisuutensa vuoksi. Tableteissa ja injektionesteessä se on yleensä sitraattimuodossa (orfenadriinisitraatti).


title: Orfenadriini

text: Orfenadriini leviää annostelun jälkeen nopeasti kudoksiin, ja sen pitoisuus veressä on matala. Se metaboloituu, eli hajoaa nopeasti, maksassa. Hajoamistuotteita ovat N-desmetyyliorfenadriini, joka on orfenadriinin N-demetyloitunut muoto, sekä N,N-didemetyyliorfenadriini. Kummallakin metaboliatuotteella on antikolinergisiä vaikutuksia. Annoksesta noin 8% erittyy muuttumattomana.


title: Orfenadriini

text: Suositelluilla annoksilla orfenadriini ei yleensä aiheuta sivuvaikutuksia. Mahdollisia psyykkisiä haittoja ovat hermostuneisuus ja fysiologisia näön heikkeneminen, suun kuivuminen sekä huimaus.


title: Orfenadriini

text: Orfenadriinin käytön estäviä syitä ovat lihasheikkoutta aiheuttava myasthenia gravis -sairaus, glaukooma, eturauhasen liikakasvu ja virtsaretentio. Takykardiasta ja etenkin sinustakykardiasta kärsiville potilaille lääkettä tulee antaa harkiten. Orfenadriinia ei suositella käytettäväksi raskauden aikana. Se myös imeytyy äidinmaitoon, joten sitä ei saa käyttää imetyksen aikana.


title: Orfenadriini

text: Orfenadriini voimistaa alkoholin ja muiden keskushermostoon vaikuttavien aineiden, kuten rauhoittavien lääkkeiden, muiden antikolinergien sekä sympatomimeettien vaikutuksia.


title: Orfenadriini

text: Orfenadriinin yliannostus voi olla aikuiselle hengenvaarallinen yli 1,0–4,5 gramman annoksilla (yli 10-kertainen yliannostus), lapsille huomattavasti pienempikin. Se voi aiheuttaa muun muassa sydämen tykytykstä, pupillien laajenemista, aivoödeemaa ja maksavaurioita. Pahimmassa tapauksia yliannostuksessa voi seurata kooma.


title: Orfenadriini

text: Orfenadriinissa on kiraliakeskus ja sillä on 2 enantiomeeriä. Lääkkeenä käytetään rasemaattia.


title: Bentsheksoli

text: Bentsheksoli eli triheksifenidyyli on Parkinsonin taudin hoidossa käytettävä synteettinen, muskariinireseptoria salpaava antikolinergi. Se pääsee keskushermostoon lipidiliukoisuutensa vuoksi. Sen ohella Parkinsonin taudin hoidossa käytettäviä saman ryhmän lääkeaineita ovat biperideeni ja orfenadiini.


title: Bentsheksoli

text: Triheksifenidyylin kemiallinen kaava on CHNO, moolimassa 301,466 g/mol, tiheys 1,04 g/cm (vesi = 1,0 g/cm), kiehumispiste 760 mmHg paineessa 447,9 °C, leimahduspiste 211 °C ja CAS-numero 144-11-6.


title: Bentsheksoli

text: Triheksifenidyylissä on kiraliakeskus ja kaksi enantiomeeriä. Lääkkeet ovat rasemaatteja.


title: Since You Been Gone

text: Since You Been Gone on Russ Ballardin kirjoittama ja alun perin itse esittämänsä kappale, joka julkaistiin hänen albumillaan "Winning" vuonna 1976. Kappaleen kuuluisimman version esitti kuitenkin Rainbow-yhtye vuonna 1979. Kyseinen "Down to Earth" -albumille sisältynyt versio julkaistiin singlenä, jolloin se nousi Britannian listalla kuudenneksi.


title: Since You Been Gone

text: Rainbow'n johtohahmo ja kitaristi Ritchie Blackmore oli päättänyt viedä heavy metalin parissa kunnostautunutta yhtyettään kaupallisempaan suuntaan. Yhtyeen manageri Bruce Payne soitti yhtyeelle tyttöyhtye Cloutin version ”Since You Been Gonesta”, ja ehdotti sen levyttämistä. Rumpali Cozy Powell piti ajatusta vitsinä, basisti Roger Glover sen sijaan kannatti sitä, ja Ritchie Blackmore suostui levytykseen ilman selkeää mielipidettä kappaletta kohtaan. Lopulta Powellkin suostui soittamaan kappaleen – mutta ”vain kerran”.


title: Since You Been Gone

text: ”Since You Been Gone” julkaistiin singlenä elokuussa 1979. Kappale ylsi Britannian listalla sijalle 6, ja säilyi top 75:ssä kaikkiaan 10 viikkoa. Vielä paremmin kappale menestyi Irlannissa, missä se pääsi viidenneksi. Alankomaissa single ylsi niukasti top 50:een, ja Yhdysvaltain Billboard Hot 100 -listalla kappaleen sijoitus oli korkeimmillaan 57. Se oli samalla Rainbow'n ensimmäinen kyseiselle listalle päässyt kappale.


title: Since You Been Gone

text: Vaikka kappaleen menestyksen perusteella siirtyminen kaupallisempaan suuntaan oli oikea päätös, osa yhtyeen faneista ja jäsenistä oli siirtoon pettyneitä. Vahvimmin kappaletta vastusti rumpali Cozy Powell:


title: Since You Been Gone

text: Rateyourmusic.com-sivuston käyttäjien arvostelujen perusteella ”Since You Been Gone” on vuoden 1979 170:nneksi paras singlejulkaisu.


title: Since You Been Gone

text:
A-puoli
B-puoli


title: Etelä-Chungcheong

text: Etelä-Chungcheong (, hanja 忠清南道) on yksi Etelä-Korean maakunnista. Se sijaitsee maan länsiosassa Keltaisenmeren rannalla pääkaupunki Soulin eteläpuolella. Maakunta rajautuu pohjoisessa Gyeonggin maakuntaan, lännessä Pohjois-Chungcheongin maakuntaan ja Daejeonin erikoisasemassa olevaan kaupunkiin ja etelässä Pohjois-Jeollan maakuntaan. Daejeon toimii myös Etelä-Chungcheongin pääkaupunkina. Maakunnan asukasluku on 1 863 512 (vuonna 2010) ja pinta-ala 8 546,86 neliökilometriä.


title: Etelä-Chungcheong

text: Suurin osa maakunnasta on vielä maaseutua, ja sen länsirannikko on suosittu kesälomakohde. Muinaisen Baekje-valtion pääkaupungit Gongju ja Buyeo sijaitsevat maakunnan alueella, joten ajalta on jäänyt jäljelle monia arkeologisia kohteita.


title: Etelä-Gyeongsang

text: Etelä-Gyeongsang (, hanja 慶尙南道) on yksi Etelä-Korean maakunnista. Se sijaitsee maan eteläosassa Koreansalmen rannalla ja rajautuu lännessä Etelä-Jeollan ja Pohjois-Jeollan maakuntiin, pohjoisessa Pohjois-Gyeongsangin maakuntaan ja Daegun metropolikaupunkiin sekä lännessä Busanin ja Ulsanin metropolikaupunkeihin. Etelä-Gyeongsangin asukasluku on 3 127 301 (vuonna 2010) ja pinta-ala 10 510,68 neliökilometriä. Maakunnan pääkaupunkina toimii Changwon.


title: Etelä-Gyeongsang

text: Etelä-Gyeongsang muodosti aiemmin Pohjois-Gyeongsangin kanssa historiallisen Gyeongsangin maakunnan. Busanin kaupunki erotettiin maakunnasta vuonna 1963 ja Ulsan vuonna 1997. Etelä-Gyeongsangiin kuuluu noin neljäsataa saarta. Maakunta sijaitsee Korean niemimaan ja Taebaekvuorten eteläkärjessä, joten sen ilmasto on muuhun Koreaan verrattuna lauha. Nakdongjoki laskee mereen maakunnan alueella.


title: Kynnysraha

text: Kynnysraha on termi, joka esiintyy usein yrityskauppatilanteessa tai yrityksen toimitilahankinnan yhteydessä. Sillä tarkoitetaan hyvälle liikepaikalle pääsemisestä maksettavaa korvausta. Nk. hyvä liikepaikka on mm. ravintoloille usein erittäin tärkeä. Kynnysraha voi sisältyä yrityksestä maksettavaan liikearvoon, so good will -arvoon. Näin ollen yrityksen taloushistorialla ei välttämättä ole merkitystä kauppatilanteessa: yritys voi olla toiminut tappiollisesti, mutta sen realisointiarvo siitä huolimatta olla merkittävä.


title: Nikolai Beljajev

text: Nikolai Ivanovits Beljajev () oli neuvostoliittolainen 139. Jalkaväkidivisioonan komentaja talvisodassa. Beljajevin joukot ottivat yhteen talvisodassa Tolvajärven–Ägläjärven taisteluissa komentanutta eversti Paavo Talvelan joukkoja vastaan 1939. 139. Jalkaväkidivisioona kuului Neuvostoliiton 8. armeijan alaisuuteen, jota johti sodan alussa divisioonankomentaja Ivan Habarov.


title: Nikolai Beljajev

text: Beljajev aloitti sotilasuransa puna-armeijassa huhtikuussa 1918. Hänen sotilaspiirinsä oli tuolloin Petrogradissa. Beljajev oli tuolloin sotamies ja kuului konekiväärirykmenttiin. Beljajev otti osaa myös Venäjän sisällissotaan vuosina 1918–1921 muun muassa joukkueenjohtajana. Beljajev suoritti Saratovin kaupungissa järjestetyn komentajakurssin.


title: Nikolai Beljajev

text: Nikolai Beljajev ylennettiin prikaatinkomentajaksi juuri ennen talvisodan alkua marraskuussa 1939. Talvisodassa hän komensi joukkojaan Tolvajärven suunnalla. Vastassa tuolloin oli eversti Paavo Talvelan komentama Ryhmä Talvela. Taistelut eivät menneet Beljajevin komentamalla 139. Jalkaväkidivisioonalla kovinkaan hyvin ja näin ollen 2. luokan armeijankomentaja Grigori Kulik päätti siirtää Beljajevin sivuun tehtävistään. Tilalle uudeksi prikaatinkomentajaksi tuli 15. joulukuuta 1939 Pavel Ponedelin joka johti joukkoja sodan loppuun saakka.


title: Nikolai Beljajev

text: Talvisodan jälkeen puna-armeija otti käyttöönsä kenraalinarvot ja silloinen prikaatinkomentaja Beljajev ylennettiinkin kesäkuussa 1940 kenraalimajuriksi. Myöhemmin Beljajev joutui kuitenkin epäsuosioon. Beljajev otti osaa myös suureen isänmaalliseen sotaan vuosina 1941–1945, erilaisten joukko-osastojen komissaarina eri rintamilla. Vakinaisesta palveluksesta Beljajev siirtyi reserviin majurina. Beljajev kuoli vuonna 1976.


title: Nikolai Beljajev

text: Beljajevin tilanne oli hänen sotilasurallaan hieman erikoinen, etenkin kun tarkastelee hänen sotilasarvojaan. Talvisodassa hän palveli 139. Jalkaväkidivisioonan komentajana ja oli arvoltaan prikaatinkomentaja. Talvisodan jälkeen hänet ylennettiin kenraalimajuriksi. Suuressa isänmaallisessa sodassa hän kuitenkin palveli vain majurin arvossa. Talvisodan jälkeen Beljajev joutui rajun kritiikin ja arvostelun kohteeksi heikosti menneen talvisodan jälkeen, jossa Tolvajärven taistelut epäonnistuivat. On siis mahdollista, että Beljajev alennettiin ennen suuren isänmaallisen sodan alkua arvoasteissa alaspäin. Tämä oli usein toistuva käytäntö puna-armeijassa, mikäli taistelut eivät menneet komentajalta toivotulla tavalla. Reservissä Beljajevin sotilasarvo oli majuri.


title: Thaimaan pääministeri

text: Thaimaan pääministeri (thai. "นายกรัฐมนตรีแห่งราชอาณาจักรไทย") on Thaimaan kuningaskunnan hallituksen puheenjohtaja. Virka perustettiin 24. kesäkuuta 1932 tehdyn verettömän vallankaappauksen jälkeen, jonka seurauksena Thaimaan kuningas luopui absoluuttisesta vallastaan ja Thaimaasta tuli perustuslaillinen monarkia. Pääministeri tarvitsee edustajainhuoneen yksinkertaisen enemmistön tullakseen valituksi. Sen jälkeen kuningas nimittää hänet virkaan.


title: Sega Superstars Tennis

text: Sega Superstars Tennis on Sumo Digitalin kehittämä ja Segan julkaisema urheilupeli. Peli on julkaistu vuonna Nintendo DS:lle, PlayStation 2:lle, PlayStation 3:lle, Wiille ja Xbox 360:lle sekä myöhemmin Mac OS X:lle.


title: Sega Superstars Tennis

text: V2.fin arvostelussa peli sai arvosanaksi 3,5/5 tähteä.


title: Mud Rock

text: Mud Rock on brittiläisen Mud-yhtyeen syyskuussa 1974 julkaistu esikoisalbumi. Levy koostuu 1950- ja 60-lukujen rock and roll -klassikoista sekä muutamasta Nicky Chinnin ja Mike Chapmanin kirjoittamasta kappaleesta, kuten ”Rocket”-hitistä. Levyllä ei ole yhtäkään Mudin itse kirjoittamaa kappaletta.


title: Mud Rock

text: Yhtye uudelleenäänitti hittinsä ”Dyna-Mite”, ”The Cat Crept In” ja ”Tiger Feet” sikermää varten. Levyllä on myös cover The Marcels -yhtyeen vuoden 1961 hitistä ”Blue Moon” sekä kitaristi Rob Davisin sovitus Glenn Millerin tunnetuksi tekemästä instrumentaalista ”In the Mood”.


title: Mud Rock

text: Kappaleiden väliin on lisätty juhlimisen ääniä, ja lisäksi yhtyeen esittelijänä toimii Geoffrey-niminen radiokuuluttaja.


title: Mud Rock

text:
A-puoli
B-puoli


title: Liikenteen tutkimuskeskus Verne

text: Liikenteen tutkimuskeskus Verne tutkii ja opettaa Tampereen teknillisessä yliopistossa (TTY) liikenne- ja kuljetusjärjestelmiin liittyviä aiheita. Liikenne on yksi neljästä rakennustekniikan tutkimusalueesta TTY:llä.


title: Liikenteen tutkimuskeskus Verne

text: Vernen tavoitteena on edistää ja tukea kestävän, turvallisen ja tehokkaan liikennejärjestelmän kehittämistä. Vernen tutkimusalueet ovat liikennejärjestelmä, logistiikka ja kaupunkiliikenne. Tutkimuksen keskeisiä näkökulmia ovat liikenne osana yhteiskuntaa, tulevaisuus, energiatehokkuus ja ilmastokysymykset sekä älykkäät ratkaisut. Tutkimuskeskuksen johtaja on uudistuvan liikenteen apulaisprofessori Heikki Liimatainen.


title: Liikenteen tutkimuskeskus Verne

text: Verne perustettiin kesäkuussa 2011 vanhan liikenne- ja kuljetustekniikan laitoksen tilalle. Tutkimuskeskuksessa työskentelee noin 10 henkilöä. Tutkimuskeskus on nimetty kirjailija Jules Vernen mukaan.


title: Videopelivuosi 1972

text: Tämä artikkeli käsittelee vuoden 1972 videopelijulkaisuja ja videopelimaailman merkittäviä tapahtumia.


title: Mika Pettersson

text: Mika Pettersson (s. 7. heinäkuuta 1961 Helsinki) on STT-Lehtikuvan päätoimittaja ja toimitusjohtaja. Uransa aikana Pettersson on ollut toimittajana muun muassa Ilta-Sanomissa ja Helsingin Sanomissa.


title: Mika Pettersson

text: Pettersson on opiskellut Helsingin yliopistossa poliittista historiaa ja viestintää ja käynyt Sanomain toimittajakoulun 1985–1987. Hän on ollut vuodesta 2006 STT:n päätoimittaja, johon tehtävään hän siirtyi Helsingin Sanomien toimituspäällikön tehtävistä.


title: Pohjois-Jeolla

text: Pohjois-Jeolla (, hanja 全羅北道) on yksi Etelä-Korean maakunnista. Se sijaitsee maan länsiosassa pääkaupunki Soulin eteläpuolella Keltaisenmeren rannalla. Maakunta rajautuu etelässä Etelä-Jeollan maakuntaan, idässä Etelä-Gyeongsangin ja Pohjois-Gyeongsangin maakuntiin sekä pohjoisessa Etelä-Chungcheongin ja Pohjois-Chungcheongin maakuntiin. Pohjois-Jeollan asukasluku on 1 829 998 (vuonna 2010) ja sen pinta-ala on 8 058,03 neliökilometriä. Maakunnan pääkaupunkina toimii Jeonju.


title: Etelä-Jeolla

text: Etelä-Jeolla (, hanja 全羅南道) on yksi Etelä-Korean maakunnista. Se sijaitsee maan lounaisosassa Koreansalmen ja Keltaisenmeren rannalla ja ympäröi Gwangjun metropolikaupunkia. Maakunta rajautuu pohjoisessa Pohjois-Jeollan ja idässä Etelä-Gyeongsangin maakuntiin. Etelä-Jeollan asukasluku on 1 777 409 (vuonna 2010) ja pinta-ala 11 911,30 neliökilometriä. Maakunnan pääkaupunki oli aiemmin Gwangju, mutta hallinto siirrettiin Muanin piirikuntaan vuonna 2005.


title: Etelä-Jeolla

text: Etelä-Jeolla muodosti aiemmin Pohjois-Jeollan kanssa historiallisen Jeollan maakunnan. Se on yksi Etelä-Korean maaseutuvaltaisimmista alueista, ja neljännes maakunnan väestöstä saa edelleen elantonsa maanviljelystä. Maakunnan rannikko on rikkonainen ja sen edustalla on lukuisia saaria; sille leimallisia piirteitä ovatkin riisipellot, dramaattiset rannikkonäkymät ja merellinen keittiö. Maakunta oli myös yksi maan demokratialiikkeen keskuksista ja presidentti Kim Dae-jungin kotipaikka. Etelä-Jeollan toinen kuuluisuus on japanilaiset 1500-luvulla voittanut amiraali Yi Sun-sin.


title: Pohjois-Gyeongsang

text: Pohjois-Gyeongsang (, hanja 慶尙北道) on yksi Etelä-Korean maakunnista. Se sijaitsee maan itäosassa Japaninmeren rannalla. Maakunta rajautuu etelässä Etelä-Gyeongsangin maakuntaan ja Daegun metropolikaupunkiin, lännessä Pohjois-Jeollan ja Pohjois-Chungcheongin maakuntiin sekä pohjoisessa Gangwonin maakuntaan. Daegu ei kuulu Pohjois-Gyeongsangiin, mutta toimii sen hallinnollisena keskuksena. Maakunnassa on 2 444 538 asukasta (vuonna 2010) ja sen pinta-ala on 19 021,86 neliökilometriä.


title: Pohjois-Gyeongsang

text: Pohjois-Gyeongsang muodosti aiemmin Etelä-Gyeongsangin kanssa historiallisen Gyeongsangin maakunnan. Se oli muinaisen Sillan kuningaskunnan ydinaluetta. Daegun metropolikaupunki erotettiin maakunnasta omaksi alueekseen vuonna 1981. Maakunnan keskiosassa on Nakdongjoen tasanko, jota ympäröivät Sobaekvuoret pohjoisessa ja lännessä sekä Taebaek-vuorijono Japaninmeren rannikolla. Pohjois-Gyeongsangiin kuuluvat myös Liancourtsaaret, jotka ovat Korean ja Japanin välisen aluekiistan kohteena, ja Ulleungdon saari.


title: Pohjois-Gyeongsang

text: Pohjois-Gyeongsangin maakunta jakautuu 10 kaupunkiin ("si") ja 13 piirikuntaan ("gun"). Nimet suluissa hangul- ja hanja-merkein.


title: Ravintolakauppa

text: Ravintolakauppa on yleistermi yrityskaupalle ravintolan vaihtaessa omistajaa. Ravintolan omistajan ja toiminnan harjoittajan ei tarvitse välttämättä olla sama taho: toiminnan harjoittaja voi myös vuokrata ravintolan kokonaisuutena käsittäen sekä kiinteän että irtaimen käyttöomaisuuden. Kaupan kyseessä ollen kohteena voivat olla ravintolan omistavan yhtiön osuudet tai osakkeet tai yrityksen liiketoiminta(yksikkö).


title: Ravintolakauppa

text: Ravintola on liiketoimintayksikkö eikä sillä ole oikeudellista statusta. Kaupankohde muodostuu materilaalisista ja immateriaalisista oikeuksista. Ravintolan omistajalla, yksityishenkilöllä tai yhtiöllä on ravintolakaupassa kaupan osapuolen asema myyjänä. Kaupan luonteeseen tyypillisesti kuuluu, että myytävän kokonaisuuden arvo (kauppahinta) ei ole tuotannontekijöiden erillisarvojen summa.


title: Ravintolakauppa

text: Ravintolakauppa poikkeaa mm. toimialan luvanvaraisuudesta johtuen muista yrityskaupoista siten, että kaupan lopulliseen voimaantuloon vaikuttavat sen sidosryhmät, esimerkiksi anniskelulupa ei voi olla kaupan kohteena eikä sitä voi siirtää toiselle. Tämä johtuu siitä, että toiminnan harjoittajan tulee täyttää tietyt kelpoisuusehdot, joiden täyttymisestä anniskelulupaviranomainen päättää, kun on kyseessä liiketoimintakauppa. Ravintolayhtiönkin (osakkeiden tai osuuksien) kaupan yhteydessä tulee majoriteettiomistuksen muutoksesta ilmoittaa lupaviranomaiselle. Myös vuokraoikeuden siirto ostajalle vaatii yleensä vuokranantajan hyväksynnän, mitä käytäntöä on nimenomaisena vuokrasopimusehtona alettu kirjata osapuolten keskeisiin vuokrasopimuksiin. Laki liikehuoneistojen vuokrauksesta sallii tosin suuren sopimusvapauden, mutta vuokranantajan intressissä on tietää etukäteen kuka ja/tai mikä tulee edellisen vuokralaisen sijaan ja heikkeneekö sen asema mahdollisesti vuokralaisen vaihtuessa.


title: Hilja Valkeapää

text: Hilja Loviisa Honkanen, kirjailijanimi Hilja Valkeapää (3. kesäkuuta 1912 Maironiemi, Parikkala – 11. lokakuuta 1981 Saari) oli suomalainen maatalon emäntä ja kirjailija.


title: Hilja Valkeapää

text: Maanviljelijäperheeseen syntynyt Hilja Valkeapää kävi kansakoulun ja Kotkan kauppaoppilaitoksen. Hänen ensimmäinen jatkokertomuksensa julkaistiin 1933 Nyyrikki-lehdessä ja 1945 hän voitti Pellervo-lehden järjestämän talonpoikaisromaanikilpailun romaanillaan "Talo puiden varjossa".


title: Hilja Valkeapää

text: Valkeapää kirjoitti kaikkiaan parin vuoden sisällä neljä romaania. Lisäksi hän kirjoitti myös runoja ja harrasti runonlausuntaa.


title: Hilja Valkeapää

text: Nimimerkillä "Elina Pelkonen":


title: Allan Heimonen

text: Allan Heimonen (20. huhtikuuta 1920 Viipuri – 22. marraskuuta 1980 Helsinki) oli suomalainen runoilija.


title: Tapani Jylhä

text: Tauno Tapani Jylhä (8. maaliskuuta 1929 Forssa – 12. huhtikuuta 1980 Lieto) oli suomalainen kirjailija.


title: Wulfred

text: Wulfred (k. 832) oli Canterburyn arkkipiispa. Jouduttuaan riitoihin Mercian kuninkaan Coenwulfin luostarien hallintaoikeudesta hänet erotettiin tehtävästään ja ajettiin maanpakoon, mikä luultavasti tapahtui vuosina 817–821. Syyskuussa 822 hän oli palannut virkaansa, koska tuolloin hän kruunasi Ceolwulfin Mercian kuninkaaksi. Noin vuonna 820 hän joutui suostumaan Coenwulfin kanssa sopimukseen, jonka mukaan hän sai kiisteltyjen luostarien hallinnan itselleen maksettuaan kuninkaalle suuren määrän kultaa ja luovutettuaan maatilan.


title: Wulfred

text: Wulfred kuoli vuonna 832.


title: Luettelo televisiosarjan True Blood jaksoista

text: Tämä on luettelo yhdysvaltalaisen televisiosarjan "True Blood" jaksoista. HBO alkoi esittää sarjaa syksyllä 2008. Yle TV2 on esittänyt sarjaa Suomessa keväästä 2010. "True Blood" perustuu Charlaine Harrisin "Sookie Stackhouse" -kirjoihin ("The Southern Vampire Mysteries") ja kertoo ihmisten ja vampyyrien yhteiselosta pikkukaupungissa Louisianassa.


title: Adventure Galley

text: Adventure Galley oli 1690-luvulla englantilainen kaapparilaiva, jonka päällikkö oli pahamaineinen kapteeni Kidd.


title: Adventure Galley

text: "Adventure Galley" lähetettiin Intian valtamerelle torjumaan merirosvoja. Siellä alus kaappasi armenialais-ranskalaisen kauppalaivan nimeltä "Quedagh Merchant". Tämä oli "Adventure Galleyn" ja sen miehistön suurin saavutus.


title: Adventure Galley

text: "Adventure Galley" poltettiin Île Sainte-Marien merirosvosatamassa Madagaskarilla. Aluksen vaurioitunut hylky makaa edelleen matalassa merenpohjassa.


title: Pilli (täsmennyssivu)

text: Pilli tarkoittaa pitkää ja kapeaa putkea, jonka läpi voidaan puhaltaa tai imeä. Se voi viitata ainakin seuraaviin:


title: Avid

text: Avid Technology, Inc. on yhdysvaltalainen pörssiyritys, joka tunnetaan erityisesti videoeditointi- ja elokuvaleikkauslaitteistoistaan ja -ohjelmistaan ja muista luovan työn digitaalisista työvälineistään.


title: Avid

text: Avid perustettiin vuonna 1987 ja listautui pörssiin 1993. Yhtiön pääkonttori sijaitsee Burlingtonissa, Massachusettsin osavaltiossa.


title: Avid

text: Avidin tuotteita käytetään televisio- ja videoalalla. Yrityksen nykyinen lippulaivatuote on ammattikäyttöön tarkoitettu nonlineaarinen editointiohjelmisto Avid Media Composer. Muita yrityksen tunnettuja ohjelmistoja ovat sävellystyökalu Sibelius ja äänieditointiohjelma Pro Tools.


title: Avid

text: Avidin perusti Apollo Computerin markkinointijohtaja William J. Warner, joka kehitti ensimmäisen epälineaarisen editointiohjelman Avid/1:n Applen Macintosh II -tietokoneelle. Tuote esiteltiin 1989 ja sitä kutsuttiin muun muassa ”suurimmaksi leikkausinnovaatioksi sitten George Meliès’n kokeilujen 1900-luvun alussa”. 1990-luvun alkupuolella Avidin tuotteet alkoivat syrjäyttää sellaisia ammattituotteita kuin Moviola, Steenbeck ja KEM. Ensimmäisiä Avidilla leikattuja pitkiä elokuvia olivat Ron Senkowskin "Let's Kill All the Lawyers" (1992) ja Martha Coolidgen "Sukumme on toista maata" (1993). 1990-luvun puoliväliin mennessä Avidin suosio alkoi jo näyttää tietä filmimateriaalin fyysisen leikkaamisen häviämiselle kokonaan. Vuonna 1996 Walter Murch sai parhaan leikkauksen Oscarin Avidilla editoimastaan elokuvasta "Englantilainen potilas", joka voitti myös parhaan elokuvan Oscarin.


title: Avid

text: Vuonna 1994 Avid julkisti avoimen standardin Open Media Framework -tiedostomuodon (OMF) liikkuvan kuvan ja äänen sekä niihin liittyvän metadatan tallentamiseen ja jakamiseen.


title: Avid

text: 2000-luvulla Avid on laajentanut toimialaansa yritysostoin ja sisäisin investoinnein multimedian eri osa-alueille. Se on julkaissut kuluttajaversioita editointiohjelmistaan, kuten Xpress DV ja Avid Free DV. Samalla Avid on laajentanut puolustusvoima- ja ilmailualalle ohjelmistojen ja valmistuotteiden tarjoajana. Puolustusteknologian puolella yhtiö valmistaa esimerkiksi helikopterien moottorinhallinta järjestelmiä, armeijan lömpäohjaimia sekä pitkänmatkan ohjuksientorjunta ohjuksia.


title: Ksnjatin

text: Ksnjatin eli Sknjatin () oli Volgaan laskevan Nerljoen suussa sijainnut muinaisvenäläinen kaupunki. Juri Dolgoruki perusti sen vuonna 1137. Vuonna 1216 kaupungin hävittivät novgorodilaiset, vuonna 1236 mongolivalloittajat ja vuonna 1288 se poltettiin ruhtinaiden välisessä yhteenotossa. 1300-luvun lopulta lähtien Ksnjatin kuului Kašinin ruhtinaskuntaan. Vuonna 1459 se mainitaan enää kylänä.


title: Ksnjatin

text: Kaupungin jäännökset jäivät 1930-luvulla Volgan muodostaman Uglitšin tekojärven alle. Paikalla sijainnut "Sknjatinon" kylä siirrettiin uuteen paikkaan nykyisen Tverin alueen Kaljazinin piirissä.


title: Mikulin

text: Mikulin (, Мику́линское кня́жество, "Mikulinskoje knjažestvo") oli muinaisvenäläinen kaupunki ja ruhtinaskunta. Se sijaitsi Šošajoen rannalla nykyisen Moskovan alueen Lotošinon piirissä. Nykyään paikalla on "Mikulinon" kylä.


title: Mikulin

text: Tverin ruhtinaan Aleksandr Mihailovitšin poika Mihail sai Lobin ja Šošan rannoilla sijainneen alueen läänityksekseen vuoden 1341 tienoilla. Mikulinin kaupunki mainitaan ensimmäisen kerran vuonna 1370. Linnoituksen yhteydessä sijaitsi esikaupunki, kauppias- ja käsityöläisasutuksia sekä useita luostareita. 1400-luvun alussa Mikulinin ruhtinaskunnasta erosi pieni Teljatevon lääniruhtinaskunta. Moskovan valloitettua Tverin vuonna 1485 Mikulinin viimeinen ruhtinas Andrei Borisovitš alistui Iivana III:n määräysvaltaan ja sai läänityksekseen Dmitrovin kaupungin.


title: Mikulin

text: 1600-luvun alkuun mennessä Mikulin muuttui "Mikulino Gorodištšen" kyläksi. Sen nykyinen nimi vakiintui 1950-luvun jälkeen. Muinaisesta kaupungista on säilynyt pyöreä maavallitus, jonka keskellä on 1500-luvun tiilikirkko.


title: Irresistible

text: Irresistible voi tarkoittaa ainakin seuraavia:


title: Dahlia’s Tear

text: Dahlia's Tear on ruotsalainen dark ambient -yhtye, jonka soolojäsen on Anile.D. Yhtyeellä on levytyssopimus Cold Meat Industry


title: Andrew Martin

text: Andrew Martin voi tarkoittaa ainakin seuraavia:


title: Vanukehirvenjuuri

text: Vanukehirvenjuuri ("Inula britannica") on Euraasiassa laajalti tavattava, keltakukkainen asterikasvi.


title: Vanukehirvenjuuri

text: Kaksivuotinen vanukehirvenjuuri kasvaa 10–50 cm korkeaksi. Kasvi on melko hento. Varsi on tavallisesti punertava ja etenkin latvasta karvainen. Lehdet ovat kierteisesti, ja ylimmät niistä ovat sepiviä. Lehtilapa on ehytlaitainen tai harvahampainen, suikea tai puikean suikea, matalasti sulkasuoninen, päältä karhea ja alta tiheäkarvainen. Kukinnot ovat noin 4 cm leveitä mykeröitä, joka sijaitsevat yksittäin tai pareittain. Mykerön kehtosuomut ovat limittäin useana rivinä. Kehtosuomut ovat karvaisia, muodoltaan tasasoukan suikeita ja otakärkisiä. Ulommat niistä ovat lehtimäisiä, sisemmät kalvomaisia ja usein punakärkisiä. Ulkosuomut puuttuvat. Mykeröpohjus on litteähkö ja suomuton. Teriö on keltainen. Laitakukkien kieli on 1–2,5 cm pitkä. Laitakukissa (emikukkia) teriö on tasasoukan kielimäinen, kaksineuvoisissa kehräkukissa torvimainen. Suomessa vanukehirvenjuuri kukkii heinä-elokuussa. Hedelmä on särmikäs pähkylä, jonka pappus on hapsihaiveninen.


title: Vanukehirvenjuuri

text: Vanukehirvenjuuren levinneisyysalue ulottuu Euroopassa Pyreneiltä läpi Keski- ja Itä-Euroopan Venäjälle saakka. Etelässä levinneisyysalue ulottuu Keski-Italiaan, Pohjois-Kreikkaan ja Kaukasuksen alueelle, pohjoisessa Fennoskandian etelä- ja keskiosiin. Aasian puolella lajia tavataan yleisenä Keski-Siperiaan saakka. Satunnaisemmin sitä kasvaa myös Itä- ja Etelä-Siperiassa aina Tyynelle valtamerelle saakka, Keski-Aasiassa, Kiinassa, Koreassa, Japanissa, Iranissa ja Turkissa. Lajia tavataan myös pienellä alueella Itä-Kanadassa, jossa se on ihmisen mukana levinnyt tulokaslaji. Suomessa vanukehirvenjuuri on uustulokas, jota on tavattu eripuolilla maata Oulun korkeudelle saakka. Eniten lajin esiintymiä tunnetaan Etelä-Suomen rannikkoseuduilta.


title: Vanukehirvenjuuri

text: Vanukehirvenjuuri suosii kostaita ja kalkkipitoisia kasvupaikkoja. Sitä tavataan rannoilla, ojissa, joutomailla, kaatopaikoilla, kallioniityillä ja tienluiskanurmetuksilla.


title: Liettuan itsenäisyyssodat

text: Liettuan itsenäisyyssodat, tunnetaan myös nimellä vapauskamppailut () viittaavat kolmeen Liettuan alueella käytyyn sotaan, joissa Liettuan tasavalta puolusti itsenäisyyttään ensimmäisen maailmansodan lopulla bolševistisia armeijoita (Liettuan–Neuvosto-Venäjän sota), Länsi-Venäjän vapaaehtoista armeijaa (bermontialaiset) ja Puolan toista tasavaltaa (Puolan–Liettuan sota) vastaan. Sodat viivästyttivät Liettuan kansainvälistä tunnustamista ja valtion rakenteiden luomista.


title: Liettuan itsenäisyyssodat

text: Puolan jakojen jälkeen vuonna 1795 Liettuan suuriruhtinaskunta liitettiin osaksi Venäjän keisarikuntaa. Liettuan kansallinen herääminen syntyi 1800-luvulla ja samalla syntyi liike ajamaan itsenäisen kansallisvaltion perustamista. Ensimmäisen maailmansodan aikana Liettuan alue oli Saksan keisarikunnan miehittämänä vuodesta 1915 sodan loppuun marraskuuhun 1918.


title: Liettuan itsenäisyyssodat

text: 16. helmikuuta 1918 Liettuan neuvosto julisti Liettuan itsenäisyysjulistuksen, jossa Liettua julistettiin itsenäiseksi tasavallaksi. Itsenäisyysjulistuksen julkaisemisen esti aluksi Saksan armeija, mutta 23. maaliskuuta 1918 Saksa hyväksyi julistuksen. Saksan uutena tavoitteena oli luoda satelliittimaiden verkosto (Mitteleuropa). Julistuksen hyväksymisestä huolimatta Saksa ei sallinut neuvoston perustaa Liettualle omaa armeijaa, poliisivoimia tai kansallisia toimielimiä. 11. marraskuuta 1918 Saksa allekirjoitti Compiègnen aselevon. Aselevossa se hävisi virallisesti sodan ja menetti Liettuan kontrolloimisen. Liettuan ensimmäinen hallitus, jota johti Augustinas Voldemaras, muodostettiin. Voldemaras antoi lausuman, ettei Liettua tarvinnut pienen miliisin lisäksi armeijaa, koska sillä ei ollut suunnitelmia ottaa osaa sotilaallisiin konflikteihin. Näkemys ei ollut realistinen, sillä konfliktit Liettuaa vastaan puhkesivat pian lausuman jälkeen.


title: Liettuan itsenäisyyssodat

text: Ensimmäinen laillinen säädös armeijan luomisesta Liettualle hyväksyttiin 23. marraskuuta 1918. Armeijan luominen ja organisointi oli hidasta johtuen rahoituksen, aseiden, ammusten sekä kokeneiden sotilashenkilöiden puutteesta. 20. joulukuuta Antanas Smetona ja Voldemaras matkustivat Saksaan pyytämään apua armeijan muodostamisessa. Apu saapui vuoden 1918 lopulla, kun Saksa maksoi Liettualle sata miljoonaa Saksan markkaa sotakorvauksina. Näin Liettuan armeijan muodostuminen eteni Saksan armeijan suojeluksessa, jonka joukot olivat perääntymässä. Smetonan ja Voldemarasin lähtö Saksaan aiheutti kuitenkin vaikean tilanteen Liettuassa. Voldemarasin hallituksen kaaduttua Liettuan neuvosto julisti Mykolas Sleževičiusin uudeksi Liettuan pääministeriksi 26. joulukuuta 1918. Sleževičius hahmotti naapurimaiden ja liettualaisten kommunistien uhan ja antoi julistuksen, jossa hän kehotti kaikkia liettualaisia miehiä liittymään armeijaan Liettuan puolustamiseksi.


title: Liettuan itsenäisyyssodat

text: Vapaaehtoisille armeijaan astujille Liettuan hallitus lupasi vapaata maata. Täyttääkseen aselevossaan antaneen lupauksensa Liettuan itsenäisyyden tukemiseksi, Saksa yritti koota vapaaehtoisjoukkoa Liettuan alueella vielä olleista saksalaisista sotilaista. Yritykset kuitenkin epäonnistuivat. Lopulta Saksassa luotiin divisioona vapaaehtoisia saksalaisia. Sotilaiden palkka oli viisi markkaa päivältä ja 30 markkaa kuukaudelta. Ensimmäiset saksalaiset joukot saapuivat Liettuaan tammikuussa 1919. Osa joukoista lähetettiin kuitenkin pois niiden huonokuntoisuuden takia. Tammikuun loppuun mennessä Liettuassa oli 400 vapaaehtoista saksalaista asemissa Alytusissa, Jonavassa, Kėdainiaissa ja Kaunasissa. Viimeiset Freikorps-joukot lähtivät Liettuasta heinäkuun 1919 aikana. 5. maaliskuuta 1919 Liettua aloitti virallisen liikekannallepanon, joka koski vuosina 1897-1899 syntyneitä miehiä. Kesän lopulla 1919 Liettuan puolustusvoimat koostuivat 8000 sotilaasta. Liettuan itsenäisyyssodissa on arvioitu kuolleen 1 444 vapaaehtoista liettualaista sotilasta.


title: Liettuan itsenäisyyssodat

text: 5. marraskuuta 1918 Saksa luopui Brest-Litovskin rauhasta, jossa Liettua oli luovutettu Neuvosto-Venäjältä Saksalle. Venäjän neuvostohallitus luopui sopimuksesta 13. marraskuuta. Puna-armeija ja sen tukemat muut bolševistiset joukot hyökkäsivät Liettuaan idästä estääkseen Liettuan itsenäistymisen joulukuussa 1918. Hyökkäyksen tarkoitus oli myös levittää maailmanvallankumousta. Liettuan armeija vastasi hyökkäykseen puolustautumalla.


title: Liettuan itsenäisyyssodat

text: 8. joulukuuta 1918 väliaikainen kommunistinen vallankumoushallitus muodostettiin Vilnassa. Suurin osa hallituksen jäsenistä oli Liettuan kommunistisen puolueen jäseniä. Vincas Mickevičius-Kapsukas nimitettiin hallituksen johtajaksi. Vallankumoushallitus julisti Liettuan Liettuan sosialistiseksi neuvostotasavallaksi ja Vilna julistettiin neuvostotasavallan pääkaupungiksi. Kuitenkin Liettuan tasavallan hallitus ja puolalainen komitea julistivat hallitsevansa kaupunkia samaan aikaan. Saksalaiset joukot lähtivät Vilnasta 31. joulukuuta 1918. 5. tammikuuta 1919 Puna-armeija miehitti Vilnan ja jatkoi etenemistään länteen. Paikalliset puolisotilaalliset Władysław Wejtkon johtamat puolalaiset joukot taistelivat kommunistisia joukkoja vastaan viiden päivän ajan; Liettuan hallituksella ei ollut joukkoja Vilnassa saksalaisia sotilaita lukuun ottamatta. 1. tammikuuta 1919 paikalliset kommunistit Šiauliaissa, 200 kilometriä länteen Vilnasta, kapinoivat ja muodostivat 1000 sotilaasta koostuneen "Žemaitijan rykmentin". Kun Puna-armeija miehitti kaupungin 15. tammikuuta, oli kaupunki jo kommunistien vallassa. 18. tammikuuta Neuvosto-Venäjä ja Saksa sopivat rajalinjasta, joka esti Puna-armeijaa hyökkäämästä suoraan Liettuan toiseksi suurimpaan kaupunkiin Kaunasiin. Rajalinjasta johtuen Puna-armeijan joukkojen täytyi hyökätä ensin Alytusiin ja Kėdainiaihin.


title: Liettuan itsenäisyyssodat

text: Rüdiger von der Goltzin johtamat vapaaehtoiset saksalaisjoukot saapuivat Liettuaan ja asettuivat taisteluasemiin Hrodna-Kaišiadorys-Kaunas -linjalla. Lisäksi saksalaiset auttoivat Jonas Variakojisin johtamia liettualaisjoukkoja pysäyttämään Puna-armeijan kulku lähellä Kėdainiaita. 8. helmikuuta ensimmäinen liettualainen sotilas, Povilas Lukšys, sai surmansa tiedustelutehtävässä lähellä Taučiūnaita. 10. helmikuuta liettualaiset ja saksalaiset joukot valtasivat Šėtan ja pakottivat Puna-armeijan perääntymään. Voiton Šėtassa kerrotaan nostaneen liettualaisten sotilaiden mielialaa ja taistelutahtoa. Vapaaehtoisten saksalaisten rykmentti oli sijoitettuna Kaišiadorysin ja Žiežmariain väliselle linjalle. Saksalaiset ottivat osaa taisteluihin linjallaan ja olivat mukana valtaamassa Jieznasia. Jieznasin valtauksen aiheuttaman takaiskun seurauksena Puna-armeijan joukot alkoivat hajota ja osa sotilaista luopui aseista.


title: Liettuan itsenäisyyssodat

text: 12. helmikuuta Puna-armeija hyökkäsi Alytusiin. Neljä liettualaista komppaniaa joutuivat puolustamaan kaupunkia ilman taustatukea, kunnes saksalaisia sotilaita saapui kaupunkiin. Alytusissa tapahtuneissa taisteluissa liettualainen komentaja Antanas Juozapavičius sai surmansa, mikä johti liettualaisten sotilaiden perääntymiseen kohti Marijampolėa. Helmikuun 14. ja 15. päivien välisenä yönä saksalaiset joukot valloittivat Alytusin takaisin ja pakottivat Puna-armeijan perääntymään.


title: Liettuan itsenäisyyssodat

text: Vuoden 1918 loppuun mennessä liettualainen komentaja Povilas Plechavičius aloitti veljensä Aleksandrasin kanssa liettualaisten partisaanien organisoimisen Skuodasissa. Toinen partisaaniryhmä perustettiin Joniškėlisissa.


title: Liettuan itsenäisyyssodat

text: Puna-armeijan joukkojen kulku kohti Itä-Preussia huoletti Saksaa, minkä seurauksena kenraali Rüdiger von der Goltz lähetettiin vapauttamaan Liepājan, Mažeikiain, Radviliškisin ja Kėdainiain välistä rautatielinjaa. Helmikuun lopulla liettualaiset partisaanit saksalaisen tykistön tukemana ottivat haltuunsa Mažeikiain ja Sedan sekä pakottivat bolševikit Kuršėnaihin. 27. helmikuuta 1919 saksalaiset vapaaehtoiset Plechavičiusin ja Joniškėlisin partisaanien tukemana löivät Puna-armeijan rykmentin lähellä Luokėa. Samana päivänä kommunistit yhdistivät Liettuan neuvostotasavallan ja Valko-Venäjän neuvostotasavallan Liettualais-valkovenäläiseksi neuvostotasavallaksi. 7. maaliskuuta saksalaiset valtasivat Kuršėnain kaupungin, 11. maaliskuuta Šiauliain ja 12. maaliskuuta Radviliškisin. 14. maaliskuuta liettualaiset partisaanit ja saksalaiset joukot valtasivat Šeduvan. Saksalaiset sotilaat toimivat Liettuassa 31. toukokuuta 1919 saakka.


title: Liettuan itsenäisyyssodat

text: Huhtikuussa 1919 Liettuan armeija alkoi siirtyä kohti Vilnaa vallaten Žąsliain ja Vievisin. Liettualaisten eteneminen pysähtyi kuitenkin 8. huhtikuuta. Samaan aikaan Puolan armeija valtasi Vilnan kommunistisilta joukoilta ja pakotti Puna-armeijan vasemman siiven perääntymään Neris-joen eteläpuolelta. Maaliskuun alkupuolella liikekannallepano alkoi, mikä vahvisti Liettuan armeijaa. Uudelleenorganisoitu ja vahvempi Liettuan armeija oli valmis ajamaan Puna-armeijan ulos Liettuan alueelta. 17. toukokuuta uudelleenorganisoitu armeija valtasi Kurkliain kaupungin. Kaksi päivää myöhemmin vallattiin Anykščiai, Skiemonys ja Alanta. Utenan kaupunki vallattiin kesäkuun alkuun mennessä.


title: Liettuan itsenäisyyssodat

text: 19. toukokuuta Liettuan armeija valtasi Panevėžysin ja Raguvan. Liettuan armeijan voittokulku jatkui; Subačius vallattiin 25. toukokuuta ja Rokiškis 30. toukokuuta. Puna-armeija vetäytyi Kupiškisista toukokuun lopulla ja kaupunki joutui Liettuan armeijan haltuun 1. kesäkuuta. Liettualaiset joukot saapuivat 10. kesäkuuta latvialaisten partisaanien hallitsemalle alueelle, joille liettualaiset toimittivat ammuksia.


title: Liettuan itsenäisyyssodat

text: Elokuun lopulla 1919 Liettuan armeija löi Puna-armeijan lähellä Zarasaita. Liettualaiset joukot jatkoivat etenemistään Väinäjoelle saakka Latvian rajan lähelle. Sodassa saatujen häviöiden johdosta Lietutalais-valkovenäläisen neuvostotasavallan hallitus lopetti toimintansa.


title: Liettuan itsenäisyyssodat

text: 12. heinäkuuta 1920 Liettua allekirjoitti Neuvosto-Venäjän kanssa Liettuan-Neuvosto-Venäjän rauhansopimuksen. Venäjä tunnusti Liettuan tasavallan itsenäisyyden ja sen oikeuden Puolan valtaamaan Vilnan alueeseen. Puola ja Valko-Venäjän kansallinen tasavalta eivät tunnustaneet rauhansopimusta. Monien historioitsijoiden arvioiden mukaan huolimatta Venäjän kanssa kirjoitetusta rauhansopimuksesta, Liettuan tasavalta oli erittäin suuressa vaarassa joutua paikallisten kommunistien vallankaappauksen uhriksi, mutta Puolan-Neuvosto-Venäjän sota esti vallankaappaushankkeen toteutumisen.


title: Liettuan itsenäisyyssodat

text: Bermontialaisiksi kutsuttiin Pavel Bermondt-Avalovin johtamaa Länsi-Venäjän vapaaehtoista armeijaa, joka koostui saksalaisista ja venäläisistä sotilaista. Armeijan venäläiset sotilaat olivat sotavankeja, jotka Saksa oli vapauttanut sillä ehdolla että nämä taistelisivat bolševikkeja vastaan Venäjän sisällissodassa. Armeijan saksalaiset sotilaat koostuivat Freikorpsin sotilaista, jotka olivat jääneet Liettuaan ja Latviaan Saksan hävittyä sodan. Länsi-Venäjän vapaaehtoisen armeijan päällimmäinen päämäärä oli taistella kommunistisia joukkoja vastaan Aleksandr Koltšakin joukkojen tuella, mutta sen todellinen tarkoitus oli Saksan vaikutusvallan säilyttäminen Saksan ensimmäisessä maailmansodassa valtaamilla alueilla.


title: Liettuan itsenäisyyssodat

text: Aluksi bermontialaiset toimivat pääosin Latviassa, mutta kesäkuussa 1919 he ylittivät Liettuan ja Latvian välisen rajan ja valtasivat Kuršėnain. Samaan aikaan liettualaiset joukot olivat taisteluissa Puna-armeijaa vastaan, mistä johtuen Liettua pystyi antamaan ainoastaan diplomaattisen protestin. Lokakuun aikana bermontialaiset valtasivat huomattavia alueita Liettuan länsiosissa sisältäen Šiauliain, Biržain ja Radviliškisin kaupungit. Valtaamissaan kaupungeissa bermontialaiset ilmoittivat, että ainoa hallinnollisena kielenä käytettävä kieli oli venäjä. Lisäksi bermontialaiset tulivat pahamaineisiksi varastelemisesta ja paikallisen väestön ryöstelemisestä, mikä johti paikallisten partisaaniryhmien syntyyn.


title: Liettuan itsenäisyyssodat

text: Lokakuun 1919 aikana liettualaiset joukot hyökkäsivät bermontialaisia vastaan saavuttaen tärkeän voiton 22. marraskuuta lähellä Radviliškisia. Siellä liettualaiset saivat merkittävän sotasaaliin, joka sisälsi muun muassa 30 lentokonetta ja 10 tykkiä. Myöhemmät yhteenotot esti ympärysvaltojen edustajan Henri Niesselin väliintulo, joka valvoi saksalaisten sotilaiden vetäytymistä. Liettualaiset joukot seurasivat perääntyviä bermontialaisia estääkseen muun muassa ryöstelyn. 15. joulukuuta 1919 mennessä bermontialaiset olivat perääntyneet Liettuasta.


title: Liettuan itsenäisyyssodat

text: Kesäkuussa 1920 venäläiset kommunistiset joukot olivat valloittaneet Vilnan. Pian Puna-armeijan häviön jälkeen Varsovan taistelussa venäläiset luovuttivat kaupungin Liettualle Liettuan-Neuvosto-Venäjän rauhansopimuksen mukaisesti. Samalla Liettua ja Puola aloittivat neuvottelut aseellisen konfliktin estämiseksi toisiaan vastaan. 7. lokakuuta allekirjoitettiin Suwałkin sopimus. Kuitenkin 8. lokakuuta, jolloin sopimus ei vielä ollut astunut voimaan, puolalainen kenraali Lucjan Żeligowski Józef Piłsudskin käskyvallassa järjesti kapinan puolalaisten sotilaiden keskuudessa. Puolalaiset sotilaat valtasivat Vilna ja muun Suwałkin alueen nopeasti. Alussa puolalaiset joukot eivät kohdanneet paljoakaan sotilaallista vastarintaa ja myöhemmin Kansainliiton sotilaskomissio esti Liettuan aikoman vastaiskun. Vilna ja sen lähialueet pysyivät Puolan hallinnassa, minkä johdosta Liettua nimesi Kaunasin Liettuan väliaikaiseksi pääkaupungiksi. Riita Vilnan omistuksesta jatkui läpi koko sotien välisen ajan.


title: Andrei Bondarev

text: Andrei Leontjevitš Bondarev (, ) oli ukrainalaissyntyinen neuvostoliittolainen kenraaliluutnantti toisen maailmansodan aikana. Bondarev otti osaa myös talvisotaan, jossa toimi 168. Jalkaväkidivisioonan komentajana.


title: Andrei Bondarev

text: Andrei Bondarev oli syntynyt Ukrainassa 20. elokuuta 1901 Kurskin hallintoalueen Bondarevin kylässä. Hänen sotilasuransa alkoi puna-armeijassa sotamiehenä vuonna 1921. Bondarev valmistui Kiovan yhdistetystä sotakoulusta vuonna 1927. Vuosina 1927–1938 hän toimi Leningradin Sotilaspiirin alueella joukkueenjohtajana, komppanianpäällikkönä ja rykmentin esikuntapäällikkönä. Bondarev oli rykmentin ja 43. Jalkaväkidivisioonan komentajana vuosina 1937–1938. Hänet ylennettiin everstiksi helmikuussa 1938.


title: Andrei Bondarev

text: Talvisodassa Bondarev toimi 168. Jalkaväkidivisioonan komentajana, johon hänet nimitettiin 23. elokuuta 1939. Bondarevin komentama 168. Jalkaväkidivisioona kuului Neuvostoliiton 15. armeijan alaisuuteen. 168. Jalkaväkidivisioona taisteli talvisodan aika Lemetissä-Kitilässä. Taistelut kuuluivat osana Laatokan Karjalan mottitaisteluita.


title: Andrei Bondarev

text: Talvisodan jälkeen Bondarev toimi edelleen 169. Jalkaväkidivisioonan komentajana. Divisioona taisteli suuren isänmaallisen sodan alussa 1941 Suomen rintamalla Sortavalan suunnalla joutuen suomalaisjoukkojen saartamaksi. Marraskuussa 1941 alkaen Bondarev oli Leningradin Rintaman alaisen 8. armeijan komentaja ja ylennettiin kenraalimajuriksi 7. lokakuuta 1941. Hän suoritti Ylimmän Sota-akatemian kurssin 26. lokakuuta 1942. Vuosina 1943–1945 hän oli eri rintamilla eri armeijakuntien komentajana ja ylennettiin kenraaliluutnantiksi 28. huhtikuuta 1943. Bondarev palkittiin sodan aikana ansioistaan Neuvostoliiton sankarin arvolla.


title: Andrei Bondarev

text: Sodan jälkeen Bondarev toimi muun muassa 37. Kaartin Maahanlaskuarmeijakunnan komentajan sijaisena ja 7. Kaartinarmeijan komentajan apulaisena 1950–1955. Bondarev erosi vakinaisesta palveluksesta sairauden takia 30. lokakuuta 1955. Andrei Bondarev kuoli 23. syyskuuta 1961.


title: Philippe Martinez

text: Philippe Martinez on ranskalainen elokuvatuottaja, joka on myös työskennellyt ajoittain elokuvaohjaajana ja käsikirjoittajana. Hän muutti Yhdysvaltoihin vuonna 1990 keskittyäkseen elokuvien tuottamiseen. Yhdeksän vuotta myöhemmin Martinez perusti oman elokuvayhtiönsä Bauer Martinez Studios.


title: Tribulations

text: Tribulations on yhdysvaltalaisen dance-punk -yhtye LCD Soundsystemin kappale vuodelta 2005. Se julkaistiin yhtyeen nimikkoalbumilla sekä erikseen singlenä.


title: Leena-Maija Rossi

text: Leena-Maija Rossi (s. 5. heinäkuuta 1962 Valkeakoski) on Suomen New Yorkin kulttuuri-instituutin johtaja vuodesta 2011.


title: Leena-Maija Rossi

text: Rossi valmistui filosofian kandidaatiksi pääaineenaan taidehistoria Helsingin yliopistosta vuonna 1987 ja väitteli filosofian tohtoriksi taidehistoriasta ja naistutkimuksesta vuonna 1999. Hän on työskennellyt eri tehtävissä Helsingin yliopistossa. Vuosina 2000–2003 Rossi oli Suomen Akatemian tutkijatohtori, vuosina 2003–2009 ja 2010 sukupuolentutkimuksen määräaikainen yliopistonlehtori ja vuonna 2011 sukupuolentutkimuksen määräaikainen professori. Hän on ollut dosentti Helsingin yliopistossa vuodesta 2000 ja Turun yliopistossa vuodesta 2002.


title: Leena-Maija Rossi

text: Kesäkuussa 2011 Rossi nimitettiin Helsingin yliopiston tutkimuksen lehtoriksi, mutta kun hän sai nimityksen kulttuuri-instituutin johtajaksi, hänet erotettiin eikä hän saanut niin sanottua työstävapaata, kuten yleensä on tapana.


title: Matt Puempel

text: Matthew "Matt" Puempel (s. 24. tammikuuta 1993 Windsor, Ontario) on kanadalainen jääkiekkoilija, pelipaikaltaan vasen laitahyökkääjä. Hän edustaa NHL-seura Detroit Red Wingsin AHL-farmijoukkuetta Grand Rapids Griffinsiä.


title: Matt Puempel

text: Puempelin ensimmäinen kausi OHL:ssä oli merkittävä. Hän voitti tulokkaiden piste- ja maalipörssin 33 maalilla ja 31 maalisyötöllä, sekä oli joukkueensa toiseksi paras maalintekijä. Lisäksi Puempel voitti parhaan tulokkaan palkinnon sekä omassa liigassaan että CHL:n palkintojenjakotilaisuudessa. Hän oli myös molempien liigojen tulokkaiden All-Star-joukkueissa. CHL:n palkinnot jaetaan vuosittain Kanadan kolmen tärkeimmän juniorijääkiekkoliigan, OHL:n, WHL:n ja LHJMQ:n pelaajien kesken.


title: Matt Puempel

text: Ennen toisen kauden alkua Puempel sai selkävamman, joka vaikeutti harjoittelua huomattavasti. Kesken kauden hän joutui leikkaukseen lonkassa olevan luunsirun vuoksi, ja hänen kautensa päättyi ennen aikojaan. Siitä huolimatta hän keräsi kaudella peräti 69 pistettä.


title: Matt Puempel

text: NHL-seura Ottawa Senators varasi Puempelin numerolla 24 . Puempel pelasi pääasiassa AHL:ssä Ottawan farmijoukkueessa Binghamton Senatorissa siihen asti, kunnes hänet asetettiin siirtolistalle kaudella 2016–2017, jonka kautta hän siirtyi New York Rangersin organisaatioon. Lokakuussa 2017 Rangers suoritti pelaajakaupan, jossa Puempel siirtyi Detroit Red Wingsin organisaatioon vaihdossa Red Wingsin puolustaja Ryan Sprouliin.


title: Länsi-Venäjän vapaaehtoinen armeija

text: Länsi-Venäjän vapaaehtoinen armeija (, ) oli puolisotilaallinen sotajoukko, joka toimi Baltian alueella Venäjän sisällissodan aikana vuosina 1918–1920. Armeijaa johti Pavel Bermondt-Avalov, jonka mukaan armeijan sotilaita kutsuttiin "bermondtilaisiksi".


title: Länsi-Venäjän vapaaehtoinen armeija

text: Länsi-Venäjän vapaaehtoisen armeijan sotilaat koostuivat saksalaisista ja venäläisistä sotilaista. Armeijan venäläiset sotilaat olivat entisiä sotavankeja, jotka Saksan keisarikunta oli vapauttanut sillä ehdolla, että nämä taistelisivat bolševikkeja vastaan sisällissodassa. Armeijan saksalaiset sotilaat koostuivat Freikorpsin sotilaista, jotka olivat jääneet Liettuaan ja Latviaan Saksan hävittyä sodan. Länsi-Venäjän vapaaehtoisen armeijan päällimmäinen päämäärä oli taistella kommunistisia joukkoja vastaan Aleksandr Koltšakin joukkojen tuella, mutta sen todellinen tarkoitus oli Saksan vaikutusvallan säilyttäminen Saksan ensimmäisessä maailmansodassa valtaamilla alueilla. Aluksi bermondtilaiset toimivat enimmäkseen Latviassa, mutta kesäkuussa 1919 he ylittivät Liettuan rajan joutuen taisteluihin Liettuan armeijan kanssa. Bermondtilaiset vetäytyivät Liettuasta joulukuussa 1919.


title: Pranas Liatukas

text: Pranas Liatukas (s. 29. tammikuuta 1876, Kvėdarna, Venäjän keisarikunta - 9. syyskuuta 1945, Vilna, Neuvostoliitto) oli liettualainen kenraaliluutnantti ja myöhemmin ylipäällikkö, joka toimi yhtenä Liettuan armeijan komentajista Liettuan itsenäisyyssodissa bolševikkeja ja bermontialaisia vastaan. Vuosina 1919-1920 hän toimi Liettuan armeijan ylipäällikkönä. Myöhemmin Liatukas toimi Šakiain maaherrana. Vuonna 1945 NKVD teloitti Liatukasin kapinallisena.


title: Judi Evans

text: Judi Evans (myös Judi Evans Luciano, s. 12. heinäkuuta 1964) on yhdysvaltalainen Emmy-palkittu näyttelijä. Hän on näytellyt Beth Rainesia CBS:n televisiosarjassa "Guiding Light" vuosina 1983–1986, mutta hänet tunnetaan parhaiten Adrienne Johnson Kiriakisin roolista NBC:n televisiosarjassa "Päivien viemää". Hän näytteli sarjassa vuodesta 1986 vuoteen 1991, kunnes palasi sarjaan vuonna 2003 Bonnie Lockhartin roolissa. Hän näytteli sarjassa Lockhartia alkuvuoteen 2007, kunnes palasi loppuvuodesta 2007 takaisin uusimaan roolinsa Adrienne Johnson Kiriakisina.


title: Silvestras Žukauskas

text: Silvestras Žukauskas (Silvester Konstantinovich Zhukovsky, 31. joulukuuta 1860, Pakruojis, Venäjän keisarikunta - 26. marraskuuta 1937, Kaunas, Liettuan tasavalta) oli liettualainen kenraali, joka oli yksi Liettuan armeijan komentajista Liettuan itsenäisyyssodissa. Myöhemmin Žukauskas toimi Liettuan armeijan ylipäällikkönä.


title: Karl Sundberg

text: Karl Johan Sundberg () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Myöhemmin hän osallistui Suomen sisällissotaan Valkoisen armeijan vapaajoukoissa saaristomerellä sekä Varsinais-Suomessa. Talvi- ja jatkosotiin hän osallistui pataljoona ja rykmenttitason huollossa.


title: Karl Sundberg

text: Sundbergin vanhemmat olivat maanviljelijä Erik Daniel Sundberg ja Ida Kristina Sjöblom. Hänet vihittiin avioliittoon vuonna 1918 Lovisa af Björkstenin kanssa. Hän kirjoitti ylioppilaaksi Maarianhaminan keskikoulun jatkoluokilta vuonna 1914 ja liittyi Turkulaiseen osakuntaan. Opintojaan hän jatkoi vuosina 1914–1915 Helsingin yliopiston filosofisen tiedekunnan historiallis-kielitieteellisellä osastolla-


title: Karl Sundberg

text: Sundberg liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 28. helmikuuta 1915 ja sijoitettiin 2. komppaniaan. Harjoitusjoukoista hän erosi 10. toukokuuta 1915 ja matkusti Tukholmaan, jossa avusti aktivistien tiedustelutoimistoa osallistumalla muun muassa Ahvenanmaalle tehtyihin tiedusteluretkiin.


title: Karl Sundberg

text: Sundberg muodosti sisällissodan alussa yhdessä jääkäri Karl Granitin kanssa Ahvenanmaalla vapaajoukkueen, joka myöhemmin liittyi niin sanottuun Saariston vapaajoukkoon, jossa hän palveli maaliskuun lopusta kesäkuun alkuun vuonna 1918 kiväärijoukkueen johtajana 3. komppaniassa. Hän osallistui sisällissodan taisteluihin Korppoossa sekä etenemiseen Turkuun, Loimaalle ja Forssaan.


title: Karl Sundberg

text: Sundberg toimi sisällissodan jälkeen komppanianpäällikkönä Varsinais-Suomen rykmentin 8. komppaniassa. Hän erosi armeijasta elokuussa vuonna 1918, jonka jälkeen hän työskenteli opettajana Ahvenanmaan kansanopistossa vuosina 1919–1923 ja 1924–1927 ja toimi samalla Helsingin osakepankin Finströmin konttorin johtajana vuosina 1923–1927, josta hän siirtyi vuonna 1927 johtajaksi Maarianhaminan konttoriin, jonka apulaisjohtajaksi hänet nimitettiin vuonna 1931.


title: Karl Sundberg

text: Sundberg osallistui talvisotaan huoltopäällikkönä Polkupyöräpataljoona 8:ssa. Jatkosodassa hän toimi kuljetusupseerina Osasato Fagerlundissa 7. Rannikkoprikaatissa vuoteen 1942 saakka. Lisäksi hän toimi vapaaehtoistyöjoukon päällikkönä viljankorjuutöissä Sortavalan seudulla vuonna 1941. Vuoden 1942 jälkeen hän työskenteli Helsingin Osakepankin Maarianhaminan konttorin johtajana aina vuoteen 1964 saakka.


title: Jonas Variakojis

text: Jonas Variakojis (5. toukokuuta 1892, Rinkuškiai, Venäjän keisarikunta - 31. lokakuuta 1963, St. Charles (Illinois), Yhdysvallat) oli liettualainen upseeri, joka oli yksi Liettuan armeijan komentajista Liettuan itsenäisyyssodissa.


title: Jonas Variakojis

text: Variakojis opiskeli lakia Pietarin valtionyliopistossa ja taisteli ensimmäisessä maailmansodassa Venäjän armeijan sotilaana Itävallassa. Joulukuussa 1918 hän palasi Liettuaan ja toimi upseerina vastaperustetussa Liettuan armeijassa. Variakojis johti Panevėžysin alueen puolustamista Puna-armeijaa vastaan Liettuan-Neuvosto-Venäjän sodassa. 7. helmikuuta 1919 hän johti Liettuan armeijaa ensimmäisessä Liettuan ja Neuvosto-Venäjän välisessä taistelussa Kėdainiain lähellä. Variakojis onnistui sotilaineen estämään Puna-armeijan etenemisen ja hyökkäyksen Kaunasiin, joka toimi Liettuan väliaikaisena pääkaupunkina.


title: Jonas Variakojis

text: Variakojis ja hänen sotilasyksikkönsä, josta myöhemmin muodostui 4. jalkaväkirykmentti, jatkoivat taistelua Puna-armeijaa vastaan. Variakojis taisteli joukkoineen myös puolalaisia joukkoja vastaan Puolan-Liettuan sodassa. Menestyksestään Liettuan itsenäisyysodissa Variakojis palkittiin monilla kunniamerkeillä, joista yksi oli Vytiksen risti.


title: Jonas Variakojis

text: Vuonna 1926 Variakojis lopetti uransa Liettuan armeijassa. Vuosina 1928-1930 hän toimi lyhyen aikaa Liettuan liikenne- ja puolustusministerinä. Toisen maailmansodan lopulla Variakojis pakeni Saksaan ja myöhemmin hän muutti asumaan Yhdysvaltoihin, jossa hän kuoli 71-vuotiaana.


title: Aschehoug (suku)

text: Aschehoug on norjalainen suku.


title: Aschehoug (suku)

text: Suvun ensimmäinen tunnettu kanta-isä on Jacob Nielsen Smebøl, jonka pojanpoika Halvor Baltzersen (1726-1792), nimismies Aasissa, naimisiin mennessä sai omistukseen Askehaugin kartanon Nordbyssä. Heidän poikansa, pappi Rakkestadissa, Thorkild Halvorsen Aschehoug (1756-1838), otti nimensä kartanosta.


title: Brian Pothier

text: Brian Pothier (s. 15. huhtikuuta 1977) on yhdysvaltalainen jääkiekkoilija, joka pelaa tällä hetkellä Sveitsin liigassa.


title: Brian Pothier

text: The Internet Hockey Database


title: Wings for Life

text: Wings for Life on vuonna 2004 perustettu selkäytimen tutkimussäätiö. Säätiön perustivat Red Bullista 49% omistava Dietrich Mateschitz ja Heinz Kinigadner, moninkertainen motocrossin maailmanmestari. Säätiön tavoitteena on edistää selkäydinvaurioiden parantumismahdollisuutta yksityisten ihmisten ja yritysten lahjoitusten tuella.


title: Chabo

text:
Chabo, eli Japanese Bantam on erittäin vanha aasialainen kanarotu. Chabon uskotaan olevan alun perin Indokiinasta. Chabon historia yltää Tang-dynastian ajoille vuosien 619 – 906 väliin. Tuolloin niitä pidettiin vain keisarillisten palatsien puutarhoissa.
Chabo tuli Eurooppaan ilmeisesti saksalaisten maustekauppiaiden mukana Aasiasta 1800-luvulla.


title: Chabo

text:
Chabolla on erittäin tarkka rotumääritelmä ja se on erittäin suosittu näyttelyrotu mm. Britanniassa. Sileähöyhenisen lisäksi chabosta on kaksi muuta muunnosta: silkkihöyheninen ja kiharakarvainen eli "friseerattu". Chabolla on monia värityksiä, joista yleisimpänä on valkoinen mustapyrstöinen.
Chabolle on ominaista lyhyet jalat ja pieni selkä. Kanan pyrstö kaartuu suoraan ylöspäin tai jopa selän päälle. Kana on hyvin pieni. Chabolla on päähän verrattuna suuret silmät. Harja on yhtenäinen, ja siinä on vain muutama lovi. Silmäluomien tulee olla punertavat, eikä niissä saa olla valkoisia pigmenttipuutoksia.
Täysikasvuinen kukko painaa 510-600 grammaa ja kana 400-510 grammaa.


title: Lukáš Lacko

text: Lukáš Lacko (s. 3. marraskuuta 1987 Piešťany) on slovakialainen tennispelaaja. Parhaimmillaan hän on ollut kaksinpelissä ATP-listan sijalla 44 tammikuussa 2013.


title: Lukáš Lacko

text: Junioriurallaan Lacko selviytyi välieriin Ranskan avoimissa. Ammattilaisurallaan hän nousi ensimmäisen kerran maailmanlistalla sadan parhaan pelaajan joukkoon marraskuussa 2009 voitettuaan Soulin haastajaturnauksen.


title: Lukáš Lacko

text: Grand Slam -turnauksissa Lacko on päässyt kaksinpelissä parhaimmillaan kolmannelle kierrokselle Australian avoimissa 2012 ja Wimbledonissa 2012 sekä toiselle kierrokselle Australian avoimissa 2010, Ranskan avoimissa 2010 sekä Wimbledonissa 2010.


title: Yleisurheilun alle 18-vuotiaiden maailmanmestaruuskilpailut 2011

text: Vuoden 2011 yleisurheilun alle 18-vuotiaiden maailmanmestaruuskilpailut käytiin 6.–10. heinäkuuta Lillessä Ranskassa.


text: Kisoihin ilmoittautui 175 maata ja 1 385 urheilijaa; 760 poikaa ja 625 tyttöä.


text: Käytetyt lyhenteet:


title: Kati Tolmoff

text: Kati Tolmoff (s. 3. joulukuuta 1983 Tartto) on virolainen entinen sulkapalloilija. Hän edusti seuratasolla Tarton yliopiston joukkuetta.


title: Kati Tolmoff

text: Tolmoff osallistui MM-kisoissa 2007 kaksinpeliin, jossa hän putosi heti ensimmäisellä kierroksella hävittyään Kanadan Anna Ricelle. Hän eteni seuraavana vuonna EM-kilpailuissa toiselle kierrokselle ja osallistui myös uransa ainoisiin olympialaisiin, joissa hän hävisi ensimmäisen ottelunsa irlantilaiselle Chloe Mageelle. Tolmoff osallistui MM-kilpailuihin viimeistä kertaa vuonna 2009, jolloin hän pääsi kaksinpelissä toiselle kierrokselle saakka.


title: Kati Tolmoff

text: Tolmoffin paras sijoitus BWF:n ranking-listalla on 45. tila, jonka hän saavutti kaksinpelissä vuoden 2009 lopulla.


title: Johanna Pihlajamaa

text: Johanna Pihlajamaa (s. 1973 Nivala) on suomalainen kuvataiteilija ja taidegraafikko. Hän tekee pääosin puupiirroksia, joihin hän yhdistää myös muita grafiikan tekniikoita ja piirtämistä.


title: Johanna Pihlajamaa

text: Pihlajamaa on opiskellut kuvataiteilijaksi Imatran Taideoppilaitoksessa 1993–1997 ja suorittanut AMK-tutkinnon Tampereen Ammattikorkeakoulun täydennyskoulutuksessa 2000–2003.


title: Johanna Pihlajamaa

text: Hänen teoksiaan on eri taidekokoelmissa, kuten Eduskunnan taidekokoelma, Helsingin kaupungin taidemuseo, Tampereen kaupunki, Oulun taidemuseo, Wihurin säätiö/Rovaniemen taidemuseo ja Salon taidemuseo.


title: Johanna Pihlajamaa

text: Pihlajamaa on pitänyt yksityisnäyttelyitä ympäri Suomen ja osallistunut lukuisiin yhteis- ja ryhmänäyttelyihin Suomessa ja ulkomailla.


title: Johanna Pihlajamaa

text: Pihlajamaa on toiminut aktiivisesti Rajataide ry:ssä ja on ollut järjestämässä yhdistyksen näyttelyitä ulkomaille. Hän on Rajataide ry:n kunniajäsen.


title: Johanna Pihlajamaa

text: Tällä hetkellä Pihlajamaa on luottamustoimissa Suomen Taidegraafikot ry:n johtokunnan puheenjohtajana ja Tampereen Taiteilijaseuran johtokunnan jäsenenä.


title: Johanna Pihlajamaa

text: Johanna Pihlajamaa on työskennellyt myös osa-aikaisena taidevedostajana Grafiikanpaja Himmelblaussa Tampereella 1999–2011. Hän vedostaa niin metalligrafiikkaa kuin vesiväripuupiirrosta.


title: Johanna Pihlajamaa

text: Himmelblaun taidevedostajana hän on työskennellyt taidegraafikoiden kuten Juho Karjalainen, Inari Krohn, Kuutti Lavonen ja Ulla Rantanen taidevedostajana ja myös taidemaalareiden kuten Jukka Mäkelä, Marika Mäkelä ja Susanne Gottberg ja kuvanveistäjien Kain Tapper ja Miina Äkkijyrkkä vedostajana, auttaen heitä valmistamaan painolaatat ja vedostaen heidän grafiikan sarjojaan.


title: Itä-Afrikan aasialaiset

text: Itä-Afrikan aasialaiset ovat Ison-Britannian entisillä Itä-Afrikan siirtomaa-alueilla asuvia alueelle lähinnä Intiasta tulleiden siirtolaisten jälkeläisiä. Heitä asuu Itä-Afrikassa edelleen Keniassa, Tansaniassa ja Ugandassa. Afrikan maiden itsenäistymisen jälkeen monet ovat myös muuttaneet esimerkiksi Britanniaan tai Kanadaan.


title: Itä-Afrikan aasialaiset

text: Aasialaisia on liikkunut Itä-Afrikassa useiden vuosisatojen ajan, mutta nykyiset alueen aasialaiset polveutuvat pääasiassa Mombasan ja Ugandan välistä rautatietä vuosina 1896–1902 rakentamaan tuoduista intialaisista. Afrikkalaista työvoimaa ei joko ollut saatavilla, tai se oli vihamielistä hanketta kohtaan. Itä-Afrikkaan tuotiin noin 32 000 intialaista siirtotyöläistä, mutta monet heistä kuolivat tauteihin tai palasivat kotimaahansa töiden jälkeen. Noin 7 000 intialaista jäi alueelle asumaan. Alueelle jääneet alkoivat toimia menestyksekkäästi esimerkiksi kaupan alalla ja uutiset tästä houkuttelivat lisää muuttajia Intiasta. Vuonna 1914 intialaisten etuja ajamaan perustettiin East African Indian National Congress, joka vaati etenkin tasavertaisuutta valkoisten kanssa hallinnossa. Yhteistyötä mustien kansalaisoikeusliikkeiden kanssa ei juurikaan tehty.


title: Itä-Afrikan aasialaiset

text: Itä-Afrikan maiden itsenäistyttyä aasialaiset saivat valita ottavansa joko uuden maan kansalaisuuden tai pitävänsä Britannian kansalaisuuden, johon ei tosin kuulunut asumisoikeutta Britanniassa. Monet valitsivat Britannian kansalaisuuden, koska sen koettiin tarjoavan turvaa. Itsenäistyneissä maissa aloitettiin afrikkalaistamaistoimenpiteet ja esimerkiksi aasialaisten toiminta maaseudulla estettiin. Heitä painostettiin myös ulos hallinnon viroista. Kaupungeissa yksityisellä sektorilla heidän asemansa turvana oli heidän korvaamattomuutensa paikallissa talouksissa. Vuonna 1972 Ugandan hallitsija Idi Amin karkotti maastaan noin 80 000 aasialaista ja heidän omaisuutensa jaettiin hänen tukijoilleen. Keniassa olot säilyivät suhteellisen vakaana vuoteen 1982 saakka, jolloin vallankaappauksen yhteydessä puhkesi aasialaisvastaisia mellakoita. Kenian olot rauhoittuivat sittemmin joksikin aikaan ja maassa palattiin monipuoluejärjestelmään 1991, Samana vuonna Uganda esitti pyynnön maasta karkotetuille aasialaisille näiden paluusta takaisin. Tansaniassa puhkesi aasialaisvastaisia mellakoita vuonna 1993 ja Kenian vuosien 2007–2008 presidentinvaaleista syntyneiden levottomuuksien takia monet aasialaiset lähtivät muualle.


title: Itä-Afrikan aasialaiset

text: Siirtomaa-ajalla aasialaiset olivat osa kolmeluokkaista yhteiskuntajärjestelmää, jonka pohjalla olivat mustat ja huipulla valkoiset. Oman yhteisönsä sisällä aasialaiset ovat säilyttäneet Intialaisen järjestelmän. Hindulaisten joukossa ylläpidetään edelleen kastijärjestelmää. Aasialaisten yhteisöjä on pidetty myös varsin sulkeutuneina ja heitä on syytetty rasismistakin. Suurin osa Itä-Afrikan aasialaisista on joko hinduja tai muslimeita, mutta heidän joukossaan on myös esimerkiksi sikhejä, jainisteja ja zarathustralaisia. Suuri osa muslimeista on ismailistejä. Suurin osa Itä Afrikan aasialaisista käyttää kielenään Länsi-Intiassa puhuttuja pandžabin ja gudžaratin kieliä. Niiden lisäksi monet osaavat englantia ja paikallisia kieliä kuten swahilia.


title: Uusien tieteiden sanakirja

text: Uusien tieteiden sanakirja () on vuonna 1994 ilmestynyt tieteidenvälinen hakuteos. Teoksen kirjoittajat ovat Ib Ravn, Claus Emmeche, Simo Køppe, Frederik Stjernfelt ja Jan Teuber. Timo Paukun tekemä suomennos ilmestyi vuonna 1997 Editan kustantamana.


title: Karlismi

text: Karlismi on konservatiivinen liike, joka alun perin ajoi Carlos V:stä periytyvän Bourbonien sukuhaaran oikeutta Espanjan kruunuun ja absoluuttisen monarkian palauttamista Espanjaan. He eivät hyväksyneet naispuolista hallitsijaa, ja vetosivat siinä keskiaikaiseen "Lex Salica" -sääntöön.